**DINAMINĖ PIRKIMO SISTEMA**

RIBOTAS KONKURSAS

UGDYMO ĮSTAIGŲ MAITINIMO PASLAUGŲ CENTRALIZUOTAS VIEŠASIS PIRKIMAS, TAIKANT DINAMINĘ PIRKIMO SISTEMĄ

A DALIS. NURODYMAI DALYVIAMS

TURINYS

[I.SĄVOKOS IR TRUMPINIAI.............................. 4](#_Toc526167188)

[II.BENDROSIOS NUOSTATOS.......................... 5](#_Toc526167189)

[III.PIRKIMO DOKUMENTŲ PAAIŠKINIMAI ..................................................................10](#_Toc526167190)

[IV.PIRKIMO OBJEKTAS...................................... 11](#_Toc526167191)

[V.TIEKĖJŲ PAŠALINIMO PAGRINDAI........... 11](#_Toc526167192)

[VI.TIEKĖJŲ KVALIFIKACIJOS REIKALAVIMAI 12](#_Toc526167193)

[VII. EBVPD IR KITI TIEKĖJŲ TINKAMUMĄ ĮRODANTYS DOKUMENTAI 12](#_Toc526167194)

[VIII. ŪKIO SUBJEKTŲ GRUPĖS IR KITŲ ŪKIO SUBJEKTŲ DALYVAVIMAS PIRKIMO PROCEDŪROSE.................................................... 14](#_Toc526167195)

[IX.PARAIŠKŲ TEIKIMAS IR ATSIĖMIMAS DPS PIRKIME 14](#_Toc526167196)

[X.PARAIŠKŲ TEIKIMAS IR ATSIĖMIMAS DPS GALIOJIMO METU 15](#_Toc526167197)

[XI.REIKALAVIMAI PARAIŠKŲ TEIKIMUI, PASIRAŠYMUI 15](#_Toc526167198)

[XII. PARAIŠKOS KALBA...................................... 16](#_Toc526167199)

[XIII. PARAIŠKOS TURINYS................................. 16](#_Toc526167200)

[XIV. SUSIPAŽINIMAS SU GAUTOMIS PARAIŠKOMIS 18](#_Toc526167201)

[XV. TIEKĖJŲ PARAIŠKŲ NAGRINĖJIMAS, PARAIŠKŲ ATMETIMO PRIEŽASTYS 18](#_Toc526167202)

[XVI. TIEKĖJŲ PAŠALINIMO PAGRINDŲ IR KVALIFIKACIJOS PATIKRINIMAS DPS GALIOJIMO LAIKOTARPIU................................. 20](#_Toc526167203)

[XVII. PIRKIMO PROCEDŪROS NUTRAUKIMAS 21](#_Toc526167204)

[XVIII. DPS GALIOJIMAS...................................... 21](#_Toc526167205)

[XIX. GINČŲ NAGRINĖJIMO TVARKA............... 22](#_Toc526167206)

PRIEDAI:

1 priedas. Tiekėjų pašalinimo pagrindai;

2 priedas. Tiekėjų kvalifikacijos reikalavimai;

3 priedas. Europos bendrasis viešųjų pirkimų dokumentas;

4 priedas. Paraiškos formos pavyzdys;

5 priedas. Tiekėjo deklaracijos dėl tarptautinių sankcijų įgyvendinimo forma;

6 priedas. Reikalavimai mobilizacijos, karo ar nepaprastosios padėties atveju;

7 priedas. VPĮ 45 str. 21 d. reikalavimų atitikties deklaracijos forma;

8 priedas. Specialisto darbinės veiklos aprašymas;

9. priedas. Specialisto deklaracija dėl dalyvavimo pirkime.

## SĄVOKOS IR TRUMPINIAI

* 1. Pirkime taikomos šios sąvokos:

|  |  |
| --- | --- |
| CPO LT | Viešoji įstaiga CPO LT, atlikdama centrinės perkančiosios organizacijos funkcijas pagal Lietuvos Respublikos Vyriausybės 2007 m. sausio 19 d. nutarimą Nr. 50 „Dėl centralizuotų viešųjų pirkimų vykdymo“, vykdanti prekių, paslaugų ar darbų pirkimų procedūras kitų perkančiųjų organizacijų ar perkančiųjų subjektų naudai |
| CPO IS | CPO LT valdoma ir tvarkoma informacinė sistema, kurioje vykdomi Konkretūs pirkimai taikant DPS. Interneto adresas <http://www.cpo.lt> |
| CVP IS | Viešųjų pirkimų tarnybos administruojama centrinė viešųjų pirkimų informacinė sistema. Interneto adresas <https://pirkimai.eviesiejipirkimai.lt/> https://viesiejipirkimai.lt |
| DPS | dinaminė pirkimų sistema |
| DPS pirkimas | pirkimo procedūros, skirtos sukurti DPS |
| DPS tiekėjas | paraišką pirkimui pateikęs ir leidimą dalyvauti DPS gavęs bei prie CPO IS prisijungęs tiekėjas |
| EBVPD | Europos bendrasis viešųjų pirkimų dokumentas, rengiamas pagal 2016 m. sausio 5 d. Komisijos įgyvendinimo reglamente (ES) 2016/7, kuriuo nustatoma Europos bendrojo viešųjų pirkimų dokumento standartinė forma, nustatytą standartinę formą |
| Komisija | CPO LT sudaryta viešojo pirkimo komisija, atliekanti pirkimą |
| Konkretus pirkimas | pirkimo procedūros, atliekamos sukurtos DPS pagrindu pagal Užsakovo nustatytas sąlygas ir skirtos sudaryti Pirkimo sutartis |
| Kvazisubtiekėjai | fiziniai asmenys, kuriais remiamasi kvalifikacijai atitikti, ir kurie bus įdarbinti sutarties vykdymui |
| Pirkimas | centralizuotas viešasis pirkimas, atliekamas taikant DPS. Pirkimas apima visas procedūras nuo pirkimo paskelbimo iki Pirkimo sutarčių sudarymo per visą DPS galiojimo laikotarpį. |
| Užsakovas | Perkančioji organizacija arba perkantysis subjektas, pagal kurio CPO LT pateiktą užsakymą, atliekamas Konkretus pirkimas |
| VPĮ *arba* Viešųjų pirkimų įstatymas | Lietuvos Respublikos viešųjų pirkimų įstatymas |

* 1. Kitos vartojamos pagrindinės sąvokos apibrėžtos VPĮ ir pirkimo dokumentų C dalyje.

## Bendrosios nuostatos

2.1. CPO LT vykdo Pirkimą, kurio tikslas – pirkimo sutarčių, kurių dalykas nustatytas šiuose pirkimo dokumentuose, tarp Lietuvos Respublikoje registruotų perkančiųjų organizacijų ar perkančiųjų subjektų ir tiekėjų sudarymas sukurtos DPS pagrindu.

2.2. Pirkimas vykdomas taikant riboto konkurso taisykles. Pirkimą sudaro šios dalys:

2.2.1. DPS sukūrimas. Siekdama sukurti DPS, CPO LT skelbia DPS pirkimą tiekėjams, kuriems bus leista dalyvauti DPS, atrinkti. Gavusi paraiškas, CPO LT jas vertina pirkimo dokumentuose nustatyta tvarka ir priima sprendimą dėl leidimo dalyvauti DPS ir DPS sukūrimo (*pastaba:* negavus paraiškų šiame etape ar atmetus visas paraiškas, DPS nesukuriama ir pirkimas laikomas baigtu);

2.2.2. DPS galiojimas. DPS galiojimo metu vykdomos šios pirkimo procedūros:

2.2.2.1. Pirkimo sutarčių sudarymas. Pirkimo sutartims sudaryti sukurtoje DPS vykdomi Konkretūs pirkimai pagal Užsakovų nurodytas ir Konkretaus pirkimo dokumentuose nustatytas sąlygas bei reikalavimus, kviečiant DPS tiekėjus pateikti pasiūlymus.

2.2.2.2. Paraiškų dalyvauti DPS teikimas. DPS yra atvira – paraiškas dalyvauti DPS tiekėjai gali teikti per visą DPS galiojimo laikotarpį. Tiekėjui bet kuriuo metu pateikus paraišką, CPO LT ją vertina ir tvirtina leidimą dalyvauti DPS.

2.3. Pirkimas vykdomas vadovaujantis Viešųjų pirkimų įstatymu, Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šio pirkimo sąlygomis, nustatytomis pirkimo dokumentuose.

2.4. Pirkimo dokumentus sudaro:

2.4.1. Išankstinis skelbimas (jei buvo);

2.4.2. Skelbimas apie pirkimą;

2.4.3. A dalis. Nurodymai dalyviams (bendrosios sąlygos apie pirkimą, informacija apie DPS sukūrimą, paraiškų teikimą ir vertinimą DPS kūrimo ir galiojimo metu).

A dalies priedai:

- 1 priedas. Tiekėjų pašalinimo pagrindai;

- 2 priedas. Tiekėjų kvalifikacijos reikalavimai;

- 3 priedas. Europos bendrasis viešųjų pirkimų dokumentas;

- 4 priedas. Paraiškos formos pavyzdys;

- 5 priedas. Tiekėjos deklaracijos dėl tarptautinių sankcijų įgyvendinimo forma

- 6 priedas. Reikalavimai mobilizacijos, karo ar nepaprastosios padėties atveju;

-7 priedas. VPĮ 45 str. 21 d. reikalavimų atitikties deklaracijos forma;

-8 priedas. Specialisto darbinės veiklos aprašymas;

-9 priedas. Specialisto deklaracija dėl dalyvavimo pirkime.

2.4.4. B dalis. Techninė specifikacija.

2.4.5. C dalis. Konkretus pirkimas dinaminėje pirkimų sistemoje (Konkretaus pirkimo vykdymo sąlygos).

C dalies priedai:

- 1 priedas. Kvietimas pateikti pasiūlymą;

- 2 priedas. Pirkimo sutarties projektas.

2.4.6. D dalis. DPS tiekėjo naudojimosi CPO IS tvarkos aprašas.

2.4.7. Pirkimo dokumentų paaiškinimai, patikslinimai (jei atliekami).

2.5. Pirkimo metu naudojamos šios informacinės sistemos:

2.5.1. CVP IS – DPS pirkimo vykdymui ir paraiškų teikimui DPS galiojimo metu;

2.5.2. CPO IS – Konkrečių pirkimų vykdymui.

2.6. Pirkimo dokumentai skelbiami CVP IS. Konkretaus pirkimo metu pirkimo dokumentai neskelbiami, o pateikiami DPS dalyvaujantiems tiekėjams.

2.7. DPS nėra taikomos prekių, paslaugų ar darbų kategorijos.

2.8. DPS galiojimo metu gali būti tikslinamos esamos techninės specifikacijos. Apie techninių specifikacijų patikslinimus informuojami visi DPS dalyvaujantys tiekėjai, jos paskelbiamos CVP IS. Perkančioji organizacija turi teisę pradėti Konkretaus pirkimo procedūras praėjus 10 dienų nuo patikslintų/naujų techninių specifikacijų paskelbimo.

2.9. Kita informacija apie pirkimą skirtingose pirkimo procedūrose:

|  |  |  |  |
| --- | --- | --- | --- |
|  | DPS pirkimas | Paraiškų teikimas DPS galiojimo metu | Konkretus pirkimas |
| Išankstinis skelbimas | Nebuvo paskelbtas | Netaikoma | Netaikoma |
| Skelbimas apie pirkimą | <https://pirkimai.eviesiejipirkimai.lt>,  https://viesiejipirkimai.lt/  <http://ted.europa.eu>, <https://www.cpo.lt> | Netaikoma | Apie Konkretų pirkimą neskelbiama |
| Dalyvavimo sąlygos (rezervuota teisė) | Tiekėjų dalyvavimas neribojamas, pirkime gali dalyvauti visi tiekėjai pagal Pirkimo sąlygose nustatytus reikalavimus | Kaip DPS pirkime | Kaip DPS pirkime.  *Pastaba.* Konkrečiame pirkime pasiūlymus gali teikti tik DPS tiekėjai |
| Paraiškų teikimo terminas | Nurodytas skelbime apie pirkimą ir CVPIS | Neribojamas, paraiškos teikiamos visos DPS metu | Netaikoma |
| Pasiūlymų teikimo terminas | Netaikoma | Netaikoma | Nurodoma pirkimo dokumentų C dalyje |
| Susirašinėjimo priemonės | Bet kokia informacija, pirkimo dokumentų paaiškinimai, pranešimai, paraiškos teikiamos ar kitas CPO LT ir tiekėjo susirašinėjimas vykdomas tik CVP IS susirašinėjimo priemonėmis. | Kaip DPS pirkime | Bet kokia informacija, pirkimo dokumentų paaiškinimai, pranešimai CPO LT ir DPS tiekėjo susirašinėjimas vykdomas tik CPO IS susirašinėjimo priemonėmis. |
| Informacija apie pirkimo objekto skaidymą į dalis | DPS pirkimo objektas neskaidomas į dalis. Pirkimo objekto neskaidymo į dalis pagrindimas:  1) DPS pirkimo objekto neskaidant į dalis nesumažėja tiekėjų konkurencija,  2) pirkime keliami neaukšti tiekėjų kvalifikacijos reikalavimai, todėl jame laimėtojais gali būti nustatytos ir labai mažos, mažos ar vidutinės įmonės. | Kaip DPS pirkime | Nurodoma pirkimo dokumentų C dalyje |
| CPO LT kontaktinis asmuo | Kamilė Šataitė, tel. +37065834019, el. p. [kamile.sataite@cpo.lt](mailto:kamile.sataite@cpo.lt) | Kamilė Šataitė, tel. +37065834019, el. p. [kamile.sataite@cpo.lt](mailto:kamile.sataite@cpo.lt) | Nurodoma pirkimo dokumentų C dalyje |
| Stebėtojų dalyvavimas | CPO LT pasilieka teisę kviesti posėdžiuose stebėtojo teisėmis dalyvauti valstybės ir savivaldybių institucijų ar įstaigų atstovus. | Kaip DPS pirkime | CPO LT pasilieka teisę kviesti posėdžiuose stebėtojo teisėmis dalyvauti valstybės ir savivaldybių institucijų ar įstaigų atstovus. |

2.10. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų.

2.11. Pateikdamas paraišką, tiekėjas sutinka dalyvauti pirkime pagal pirkimo dokumentuose, nustatytus reikalavimus ir sąlygas ir patvirtina, kad jo paraiškoje pateikta informacija yra teisinga ir apima viską, ko reikia tinkamam dalyvavimo DPS ir sutartinių įsipareigojimų vykdymui. Tiekėjai turi atidžiai perskaityti visus pirkimo dokumentus ir laikytis juose nustatytų sąlygų bei reikalavimų.

2.12. Konkrečių pirkimų procedūrose gali dalyvauti tik gavę leidimą dalyvauti DPS ir prie CPO IS prisijungę tiekėjai. DPS tiekėjas kviečiamas dalyvauti tik po jo užregistravimo CPO IS pradedamuose Konkrečiuose pirkimuose.

2.13. Tiekėjas, kuriam leista dalyvauti DPS, privalo per 5 (penkias) darbo dienas pateikti paraišką prisijungimui prie CPO IS. Tiekėjo naudotojų registracija nurodyta Katalogo vartotojo instrukcijoje, skelbiamoje CPO IS. Tiekėjui, kuris neprisiregistravo CPO IS, nesiunčiamas kvietimas pateikti pasiūlymą Konkrečiame pirkime.

2.14. Tiekėjo dalyvavimo CPO IS įsipareigojimai, teisės ir atsakomybė nurodyti pirkimo dokumentų D dalyje ir Katalogo vartotojo instrukcijoje.

2.15. Pirkimo procedūrų terminai nurodomi Lietuvos Respublikos laiku.

## Pirkimo dokumentų PAAIŠKINIMAI

3.1. Tiekėjai bet kuriuo pirkimo metu gali kreiptis dėl pirkimo dokumentų paaiškinimo ir (ar) patikslinimo (toliau pirkimo dokumentų paaiškinimai). Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę.

3.2. Atsakydama į tiekėjo prašymą paaiškinti pirkimo dokumentus, CPO LT siunčia paaiškinimus ir visiems prie pirkimo prisijungusiems tiekėjams, nenurodydama, kuris tiekėjas pateikė prašymą paaiškinti pirkimo sąlygas.

3.3. CPO LT savo iniciatyva gali paaiškinti, patikslinti pirkimo dokumentus DPS kūrimo ir galiojimo metu. Pirkimo dokumentų pakeitimai, patikslinimai galioja tik po jų atlikimo išsiųstiems kvietimams pateikti pasiūlymus. Pirkimo dokumentų pakeitimai, patikslinimai susiję su mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šių pakeitimų, patikslinimų gali būti taikomi visoms paraiškoms, įskaitant pateiktoms iki pakeitimų, patikslinimų, ir visiems kvietimams pateikti pasiūlymus, įskaitant ir iki pakeitimų, patikslinimų atlikimo išsiųstiems kvietimams pateikti pasiūlymus.

3.4. Tuo atveju, kai tikslinama skelbime apie pirkimą paskelbta informacija, CPO LT privalo atitinkamai patikslinti skelbimą apie pirkimą ir prireikus (DPS pirkime) pratęsti paraiškų pateikimo terminą protingumo kriterijų atitinkančiam laikotarpiui, per kurį tiekėjai, rengdami paraiškas, galėtų atsižvelgti į patikslinimus. Negali būti daromi tokie esminiai pirkimo sąlygų pakeitimai, dėl kurių būtų buvę galima leisti dalyvauti kitiems kandidatams negu iš pradžių atrinktieji arba pirkimo procedūra būtų pritraukusi daugiau dalyvių.

3.5. Jeigu tikslinamas paraiškų pateikimo terminas DPS pirkime, apie jo pratęsimą pranešama patikslinant skelbimą, taip pat išsiunčiama visiems prie pirkimo prisijungusiems tiekėjams.

3.6. CPO LT atskiru sprendimu viso pirkimo metu gali būti rengiamas pirkimo dokumentų aiškinamasis susitikimas. Apie aiškinamojo susitikimo vietą, datą ir laiką tiekėjai informuojami CVP IS priemonėmis.

3.7. Aiškinamasis susitikimas yra protokoluojamas. Protokolo išrašas talpinamas CVP IS kartu su kitais pirkimo dokumentais.

3.8. Visas atvykimo į aiškinamąjį susitikimą išlaidas padengia patys tiekėjai.

3.9. Kita informacija dėl pirkimo dokumentų paaiškinimų:

|  |  |  |  |
| --- | --- | --- | --- |
|  | DPS pirkimas | Paraiškų teikimas DPS galiojimo metu | Konkretus pirkimas |
| Prašymo paaiškinti pirkimo dokumentus pateikimo terminas | Ne vėliau kaip likus 8 dienoms iki paraiškų pateikimo termino pabaigos.  *Pastaba.* Vėliau pateiktus prašymus CPO LT turi teisę nagrinėti kaip prašymus, pateiktus DPS galiojimo metu | Bet kuriuo DPS galiojimo metu iki paraiškos pateikimo, atsižvelgiant į CPO LT nustatytą atsakymų pateikimo terminą | Nustatyta pirkimo dokumentų C dalyje |
| Atsakymų dėl pirkimo dokumentų paaiškinimų pateikimo terminas | Ne vėliau kaip likus 6 dienoms iki paraiškų pateikimo termino pabaigos.  Jeigu CPO LT pirkimo dokumentų paaiškinimų negali pateikti laiku, ji perkelia paraiškų pateikimo terminą. | Ne vėliau kaip per 10 darbo dienų. | Nustatyta pirkimo dokumentų C dalyje |
| CPO LT savo iniciatyva teikiamų paaiškinimų terminas | Ne vėliau kaip likus 6 dienoms iki paraiškų pateikimo termino pabaigos.  Jeigu CPO LT pirkimo dokumentų paaiškinimų negali pateikti laiku, ji perkelia paraiškų pateikimo terminą. | Bet kuriuo DPS galiojimo metu. | Nustatyta pirkimo dokumentų C dalyje. |
| Pirkimo dokumentų paaiškinimų paskelbimas | Pirkimo dokumentų paaiškinimai skelbiami CVP IS <https://pirkimai.eviesiejipirkimai.lt/>).  <https://viesiejipirkimai.lt/> | Kaip DPS pirkime | Pirkimo dokumentų paaiškinimai, kurie taikomi tik Konkrečiam pirkimui, neskelbiami, jie teikiami DPS tiekėjams, dalyvaujantiems Konkrečiame pirkime. |

## Pirkimo objektas

4.1. Pirkimo objektas ‒Ugdymo įstaigų maitinimo paslaugos.

4.2. DPS maksimali (preliminari) numatoma apimtis: **1 390 000 000,00 Eur be PVM**

4.3. Pirkimo objekto savybės ir reikalavimai nustatyti techninėje specifikacijoje – pirkimo dokumentų B dalyje. Reikalavimai įsigyjamam pirkimo objektui Konkretaus pirkimo vykdymo metu DPS pagrindu, pateikiami Konkretaus pirkimo dokumentuose.

4.4. Paslaugų teikimo vieta – geografinė Lietuvos Respublikos teritorija.

## TIEKĖJŲ PAŠALINIMO PAGRINDAI

5.1. Tiekėjas, dalyvaujantis pirkime, turi įrodyti, kad nėra jo pašalinimo pagrindų, nurodytų pirkimo dokumentų A dalies 1 priede „Tiekėjų pašalinimo pagrindai“.

5.2. Jeigu paraišką teikia ūkio subjektų grupė, veikianti pagal jungtinės veiklos (partnerystės) sutartį, tiekėjų pašalinimo pagrindai taikomi kiekvienam ūkio subjektų grupės nariui.

5.3. Jeigu tiekėjas remiasi ūkio subjektais (įskaitant subtiekėjus), siekiant atitikti kvalifikacijos reikalavimus, pašalinimo pagrindai taikomi kiekvienam ūkio subjektui (pašalinimo pagrindai netaikomi tiems subtiekėjams, kuriais jis nesiremia kvalifikacijai pagrįsti, taip pat netaikomi kvazisubtiekėjams).

5.4. Tuo atveju, jeigu tiekėjas atitinka pašalinimo pagrindus, jis gali dalyvauti pirkime, jei taiko apsivalymo priemones pagal VPĮ 46 str. 10 d. ir įrodo tai, pateikdamas atitinkamą pagrindimą kartu su paraiška. Tiekėjas negali pasinaudoti šia galimybe, kai jis priimtu ir įsiteisėjusiu teismo sprendimu pašalintas iš pirkimo ar koncesijos suteikimo procedūrų, teismo sprendime nurodytą laikotarpį.

## TIEKĖJŲ KVALIFIKACIJOS REIKALAVIMAI

6.1. Tiekėjas, dalyvaujantis pirkime, turi atitikti kvalifikacijos reikalavimus, nurodytus šių pirkimo dokumentų A dalies 2 priede „Tiekėjų kvalifikacijos reikalavimai“. Šiame priede, jeigu taikytina, nurodomos ir reikalaujamos kokybės vadybos sistemos ir (arba) aplinkos apsaugos vadybos sistemos standartai.

6.2. Jei bendrą paraišką pateikia ūkio subjektų grupė, veikianti pagal jungtinės veiklos (partnerystės) sutartį, kvalifikacijos reikalavimus ši grupė turi atitikti taip, kaip nurodyta pirkimo dokumentų A dalies 2 priede „Tiekėjų kvalifikacijos reikalavimai“ dėl kiekvieno kvalifikacijos reikalavimo atskirai.

6.3. Tiekėjas gali remtis kitų ūkio subjektų pajėgumais, neatsižvelgdamas į tai, kokio teisinio pobūdžio yra jų ryšiai. Jeigu tiekėjas remiasi kitų ūkio subjektų pajėgumais, teikdamas paraišką, jis turi pateikti įrodymus, kurie patvirtintų, kad tiekėjui ūkio subjektų (įskaitant subtiekėjus), kurių pajėgumais jis remiasi kvalifikacijos reikalavimams atitikti, ištekliai bus prieinami vykdant Pirkimo sutartį. Tokiais įrodymais gali būti preliminarios sutartys arba ketinimų protokolai, arba kiti lygiaverčiai dokumentai, patvirtinantys, kad laimėjus Konkretų pirkimą, Pirkimo sutarties vykdymo metu tiekėjui bus prieinami kitų ūkio subjektų ištekliai ir kuriuose bus aiškiai įvardinta kokie konkretūs ištekliai ir kokiais būdais jie bus prieinami tiekėjui bendradarbiaujant su ūkio subjektu visą Pirkimo sutarties vykdymo laikotarpį (pateikiamas skenuotas dokumentas elektroninėje formoje).

6.4. Tiekėjas turi atitikti kvalifikacijos reikalavimus per visą DPS galiojimo laiką. Jei DPS galiojimo metu pasibaigia reikalaujamų dokumentų (licencijų, atestatų ir kitų riboto galiojimo laiko dokumentų, jei tokie reikalaujami), galiojimo laikas, tiekėjas privalo iš anksto pasirūpinti dokumentų galiojimo pratęsimu ir pateikti atnaujintą informaciją.

6.5. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas įsipareigoja, kad Pirkimo sutartį vykdys tik tokią teisę turintys asmenys.

## EBVPD IR KITI TIEKĖJŲ TINKAMUMĄ ĮRODANTYS DOKUMENTAI

7.1. Tiekėjas su paraiška privalo pateikti užpildytą EBVPD, patvirtinantį, kad jis neturi pašalinimo pagrindų ir atitinka šiuose pirkimo dokumentuose nustatytus kvalifikacijos reikalavimus.

7.2. EBVPD forma pateikiama pirkimo dokumentų A dalies 3 priede (EBVPD pildomas jį įkėlus į Europos Komisijos interneto svetainę <http://ebvpd.eviesiejipirkimai.lt/espd-web/> ir užpildžius bei atsisiuntus pateikiamas su paraiška).

7.3. Tiekėjas, teikdamas EBVPD, kartu turi pateikti ir aktualius dokumentus, patvirtinančius:

7.3.1. pašalinimo pagrindų nebuvimą, nurodytus pirkimo dokumentų A dalies 1 priede „Tiekėjų pašalinimo pagrindai“;

7.3.2. atitikimą kvalifikacijos reikalavimams, nurodytus pirkimo dokumentų A dalies 2 priede „Tiekėjų kvalifikacijos reikalavimai“.

7.4. Jeigu bendrą paraišką pateikia ūkio subjektų grupė, veikianti pagal jungtinės veiklos (partnerystės) sutartį, tiekėjas su paraiška privalo pateikti EBVPD ir pirkimo dokumentuose nurodytus dokumentus dėl pašalinimo pagrindų ir kvalifikacijos atitikimo už kiekvieną ūkio subjektų grupės narį atskirai.

7.5. Jeigu tiekėjas paraiškoje nurodė, kad numato pasitelkti ūkio subjektus (įskaitant subtiekėjus), kurių pajėgumais remiasi, siekiant atitikti kvalifikacijos reikalavimus, tiekėjas su paraiška privalo pateikti šių subjektų EBVPD ir aktualius dokumentus, patvirtinančius, kad jie neturi pašalinimo pagrindų ir tenkina tiekėjų kvalifikacijos reikalavimus, kuriems atitikti jie pasitelkiami. Tiekėjas neturi pateikti EBVPD dėl kvazisubtiekėjų.

7.6. CPO LT bet kuriuo pirkimo procedūros metu gali paprašyti tiekėjų iš naujo pateikti visus ar dalį dokumentų, patvirtinančių pašalinimo pagrindų nebuvimą ir jų atitiktį kvalifikacijos reikalavimams, jeigu tai būtina siekiant užtikrinti tinkamą pirkimo procedūros atlikimą.

7.7. Jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos (pateikiami skenuoti dokumentai elektroninėje formoje).

7.8. CPO LT nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu ji:

7.8.1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS;

7.8.2. šiuos dokumentus jau turi iš ankstesnių pirkimo procedūrų (ir šie dokumentai yra aktualūs).

7.9. Užsienio valstybių tiekėjų pašalinimo pagrindų nebuvimą ir atitiktį kvalifikacijos reikalavimams įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo.

## ŪKIO SUBJEKTŲ GRUPĖS IR KITŲ ŪKIO SUBJEKTŲ DALYVAVIMAS PIRKIMO PROCEDŪROSE

8.1. Jei pirkimo procedūrose dalyvauja ūkio subjektų grupė, ji pateikia jungtinės veiklos (partnerystės) sutartį arba jos kopiją (pateikiamas skenuotas dokumentas elektroninėje formoje). Jungtinės veiklos (partnerystės) sutartyje turi būti nurodyti kiekvienos šios sutarties šalies įsipareigojimai dėl dalyvavimo Konkrečiuose pirkimuose ir, kai įmanoma numatyti iš anksto, vykdant numatomas su Užsakovais sudaryti Pirkimo sutartis (pavyzdžiui, prekių, paslaugų ar darbų atlikimo pasiskirstymas). Sutartis turi numatyti ***solidarią***visų šios sutarties šalių atsakomybę už prievolių CPO LT ir Užsakovams nevykdymą. Taip pat sutartyje turi būti numatyta, kuris asmuo atstovauja ūkio subjektų grupę (su kuo CPO LT turėtų bendrauti paraiškos vertinimo metu kylančiais klausimais ir teikti su paraiškos įvertinimu susijusią informaciją).

8.2. CPO LT nereikalauja, kad įvertinus ūkio subjektų grupės paraišką ir informavus apie leidimą dalyvauti DPS, ši ūkio subjektų grupė įgautų tam tikrą teisinę formą.

8.3. Tiekėjas paraiškoje privalo nurodyti, kokiai pirkimo daliai (jei taikoma) ir kokius subtiekėjus, jeigu jie yra žinomi, jis ketina pasitelkti. Toks nurodymas nekeičia pagrindinio tiekėjo atsakomybės dėl numatomos sudaryti Pirkimo sutarties įvykdymo. Siekiant lankstesnių pirkimo procedūrų ir Pirkimo sutarties vykdymo, rekomenduojama tiekėjams paraiškoje nurodyti kaip įmanoma daugiau galimų pasitelkti subtiekėjų, kurie gali būti pasitelkiami Pirkimo sutarties vykdymui.

8.4. Tiekėjui paraiškoje nenurodžius tų subtiekėjų, kurie paraiškos teikimo metu nėra žinomi, šią informaciją jis turi nurodyti pasiūlyme dėl Konkretaus pirkimo. Subtiekėjų pasitelkimas ir keitimas Pirkimo sutarties vykdymo metu, numatytas atitinkamose Pirkimo sutarties nuostatose.

8.5. Ūkio subjektų grupei bei ūkio subjektams (įskaitant subtiekėjus), kuriuos tiekėjas ketina pasitelkti, siekiant atitikti kvalifikacijos reikalavimus, keliami reikalavimai dėl pašalinimo pagrindų, kvalifikacijos reikalavimų ir juos įrodančių dokumentų nustatyti atitinkamuose šių pirkimo dokumentų skyriuose.

8.6. Kai tiekėjas remiasi kitų ūkio subjektų pajėgumais, atsižvelgdamas į pirkimo dokumentuose nustatytus ekonominio ir finansinio pajėgumo reikalavimus (jei taikoma), reikalaujama, kad tiekėjas ir ūkio subjektai, kurių pajėgumais remiamasi, prisiimtų solidarią atsakomybę už Pirkimo sutarties įvykdymą.

8.7. Jeigu tiekėjas, DPS galiojimo laikotarpiu siekia pakeisti / pasitelkti naują ūkio subjektą, kurio pajėgumais remiasi kvalifikacijos reikalavimams atitikti, tokį keitimą / pasitelkimą tiekėjas turi atlikti tikslindamas paraišką per CVP IS pranešimo skiltį.

## PARAIŠKŲ TEIKIMas ir atsiėmimas dps PIRKIME

9.1. Tiekėjai iki pirkimo dokumentuose nustatyto termino kviečiami teikti paraiškas dalyvauti DPS.

9.2. Iki pirkimo dokumentuose nustatyto paraiškų pateikimo termino pateiktas paraiškas Komisija įvertina ne vėliau kaip per 15 darbo dienų nuo paraiškos gavimo dienos.

9.3. Komisija ne vėliau kaip per 3 darbo dienas nuo sprendimo priėmimo praneša tiekėjui CVP IS susirašinėjimo priemonėmis apie leidimą dalyvauti DPS arba jo paraiškos atmetimą.

9.4. DPS laikoma sukurta, jei yra gauta nustatytus reikalavimus atitinkančių paraiškų. Negavus paraiškų iki nustatyto termino, pirkimas pasibaigia ir DPS nesukuriama.

9.5. CPO LT neatsako už CVP IS sutrikimus ar kitus nenumatytus atvejus, dėl kurių paraiškos nebuvo gautos ar pateiktos pavėluotai. Atsižvelgiant į tai, tiekėjams siūloma rengti paraiškas taip, kad liktų pakankamai laiko joms laiku ir tinkamai pateikti. Dėl klausimų, susijusių su CVP IS naudojimu, veikimu ar galimybėmis, siūloma kreiptis tiesiogiai į CVP IS administratorių.

9.6. Tiekėjai, pateikę paraiškas DPS pirkime, turi teisę jas atsiimti ar pakeisti tiek iki paraiškų teikimo termino pabaigos, tiek jam pasibaigus ir viso DPS galiojimo metu. Jeigu tiekėjas paraišką atsiima ir pateikia naują (pakeičia) paraiškos vertinimo metu, CPO LT turi teisę paraišką nagrinėti iš naujo (taikydama naują paraiškos nagrinėjimo terminą). Pateikus paraišką naujai ar ją pakeitus po paraiškų pateikimo termino pabaigos, paraiškos nagrinėjimui taikomos tos pirkimo dokumentų nuostatos, kurios skirtos paraiškoms, pateiktoms DPS galiojimo metu.

9.7. Kiti reikalavimai paraiškoms, jų vertinimo tvarka nustatyta kituose pirkimo dokumentų A dalies skyriuose.

9.8. Pirmas Konkretus pirkimas gali būti pradedamas tik tuomet, kai įvertinamos visos iki DPS pirkimo paraiškų pateikimo termino pabaigos gautos paraiškos ir sukuriama DPS.

## PARAIŠKŲ TEIKIMAS IR ATSIĖMIMAS DPS GALIOJIMO METU

10.1. Sukūrus DPS, paraiškas tiekėjai gali teikti per visą DPS galiojimo laikotarpį.

10.2. DPS galiojimo metu gautas paraiškas Komisija įvertina ne vėliau kaip per 10 darbo dienų nuo paraiškos gavimo. Šis terminas gali būti pratęstas iki 15 darbo dienų, kai prireikia papildomų dokumentų ar kitokio papildomo patikrinimo dėl tiekėjų atitikties kvalifikacijos reikalavimams.

10.3. Paraiškos, pateiktos iki sprendimo dėl DPS sukūrimo priėmimo, tačiau jau pasibaigus paraiškų pateikimo terminui, vertinamos taip kaip paraiškos, gautos DPS galiojimo metu. Šios paraiškos vertinamo tik tuo atveju, jei yra gauta laiku pateiktų kitų tiekėjų paraiškų.

10.5. Tiekėjai turi teisę paraiškas atsiimti ar pakeisti/papildyti viso DPS galiojimo metu. Apie tai jie turi informuoti CPO LT CVP IS susirašinėjimo priemonėmis.

10.6. Kiti reikalavimai paraiškoms, jų vertinimo tvarka nustatyta kituose pirkimo dokumentų A dalies skyriuose.

## Reikalavimai PARAIŠKŲ teikimui, pasirašymui

11.1. DPS leidžiama dalyvauti visiems tiekėjams, pateikusiems paraišką pagal pirkimo dokumentų A dalies 4 priede nustatytą formą, neturintiems pirkimo dokumentų A dalies 1 priede „Tiekėjų pašalinimo pagrindai“ nurodytų pašalinimo pagrindų ir atitinkantiems pirkimo dokumentų A dalies „Nurodymai dalyviams“ 2 priede „Tiekėjų kvalifikacijos reikalavimai“ nustatytus kvalifikacijos reikalavimus bei informuotiems apie leidimą dalyvauti DPS.

11.2. Tiekėjas gali pateikti tik vieną paraišką individualiai arba kaip ūkio subjektų grupės dalyvis. Jei tiekėjas pateikia daugiau nei vieną paraišką dėl to paties pirkimo arba dėl tos pačios DPS kategorijos/pirkimo dalies, kai DPS suskaidyta į kategorijas/dalis, (kaip savarankiškai veikiantis subjektas, kaip savarankiškai veikiantis subjektas ir kaip ūkio grupės dalyvis, kaip ūkio grupės dalyvis keliose paraiškose), visos tokios paraiškos bus atmestos.

11.3. Paraiškas gali teikti tik CVP IS registruoti tiekėjai (nemokama registracija adresu https://viesiejipirkimai.lt/).

11.4. Paraiškas galima pateikti tik elektroninėmis priemonėmis CVP IS. Paraiškos, pateiktos popierinėje formoje arba ne CVP IS elektroninėmis priemonėmis ir tvarka, bus atmestos.

11.5. Visi dokumentai turi būti pateikiami elektronine forma, t. y. tiesiogiai suformuoti elektroninėmis priemonėmis (pvz., EBVPD ir pan.) ar pateikiant skaitmeninės dokumentų kopijas (pvz., pažymos, tiekėjo deklaracija ir pan.). Visi pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų formatus (pvz., doc, docx, pdf, xls, xlsx, jpg ir kt.).

11.6. Tiekėjai paraišką ir kitus su ja teikiamus dokumentus turi pateikti pasirašytą pažangiu elektroniniu parašu. Paraišką pasirašo tiekėjo vadovas arba įgaliotas asmuo. Tiekėjas paraišką turi pasirašyti elektroniniu parašu kitomis elektroninėmis priemonėmis ir į CVP IS įkelti jau pasirašytą paraišką.

11.7. Pateikdamas atitinkamų dokumentų skaitmenines kopijas ir pasirašydamas paraišką, tiekėjo vadovas arba jo įgaliotas asmuo deklaruoja, kad kopijos yra tikros. CPO LT pasilieka sau teisę prašyti dokumentų originalų.

11.8. Paraiška turi galioti visą DPS galiojimo laikotarpį (ar iki jos atsiėmimo).

## paraiškos kalba

12.1. Paraiška turi būti rengiama lietuvių kalba. Jeigu su paraiška pateikiami dokumentai negali būti pateikti lietuvių kalba, šie dokumentai turi būti pateikti originalo kalba, pridedant jų vertimą į lietuvių kalbą (vertimas turi būti patvirtintas vertimą atlikusio asmens parašu). Susirašinėjimas tarp tiekėjo ir CPO LT vykdomas tik lietuvių kalba. Tokie paraiškos dokumentai kaip specialistų diplomai, sertifikatai ar kiti išsilavinimą ar įgytą kvalifikaciją patvirtinantys pažymėjimai, taip pat atitikimą kokybės vadybos sistemos ir (arba) aplinkos apsaugos vadybos sistemos standartų reikalavimams patvirtinantys sertifikatai, pažymos, informacija iš institucijų, registrų, informacinių sistemų apie užsienio tiekėją gali būti pateikiami ir anglų kalba. Kilus neaiškumams dėl anglų kalba pateiktų minėtų dokumentų atitikties nustatytiems reikalavimams, CPO LT pasilieka teisę prašyti dokumentų vertimo į lietuvių kalbą.

## paraiškos turinys

13.1. Paraišką turi sudaryti:

|  |  |  |
| --- | --- | --- |
| Eil.Nr. | Dokumento pavadinimas | Paaiškinimai |
| 1. | Paraiškos forma | Užpildytas pirkimo dokumentų A dalies 4 priedas. |
| 2. | Įgaliojimas | Dokumentas, įgaliojantis atstovaujantį asmenį pasirašyti paraišką (jei pasirašo ne juridinio asmens vadovas) (jei taikoma). |
| 3. | EBVPD | Užpildytas pirkimo dokumentų A dalies 3 priedas. |
| 4. | Aktualūs dokumentai | Tiekėjas, teikdamas EBVPD, kartu turi pateikti ir aktualius dokumentus, patvirtinančius pašalinimo pagrindų nebuvimą dėl pirkimo dokumentų A dalies 1 priede „Tiekėjų pašalinimo pagrindai“ ir aktualius dokumentus, patvirtinančius atitikimą kvalifikacijos reikalavimams, numatytiems pirkimo dokumentų A dalies 2 priede „Tiekėjų kvalifikacijos reikalavimai“. |
| 5. | Jungtinės veiklos sutartis | Jei tiekėjas veikia pagal jungtinės veiklos sutartį, pateikiama visų jungtinės veiklos partnerių pasirašyta jungtinės veiklos sutarties skaitmeninė kopija. |
| 6. | Subtiekimo sutartis (ketinimų protokolas) ar kitas dokumentas, pavirtinantis, kad Pirkimo sutarties vykdymo metu tiekėjui bus prieinami kitų ūkio subjektų ištekliai | Jei tiekėjas ketina pasitelkti ūkio subjektus (įskaitant subtiekėjus), kvalifikacijos reikalavimams atitikti, pateikiama abiejų šalių pasirašyta subtiekimo sutarties, ketinimų protokolo ar kito atitinkamo dokumento, patvirtinančio, kad tiekėjui bus prieinami kitų ūkio subjektų ištekliai ir kuriame bus aiškiai įvardinta kokie konkretūs ištekliai ir kokiais būdais jie bus prieinami tiekėjui bendradarbiaujant su ūkio subjektu visą Pirkimo sutarties vykdymo laikotarpį, skaitmeninė kopija. |
| 7. | VPĮ 45 straipsnio 21 dalyje numatytų sąlygų, detalizuotų pirkimo dokumentų A dalies 6 priedo „Reikalavimai mobilizacijos, karo ar nepaprastosios padėties atveju, nebuvimą patvirtinantys dokumentai. | Tiekėjas, patvirtindamas, kad nėra VPĮ 45 straipsnio 21 dalyje numatytų sąlygų, detalizuotų pirkimo dokumentų A dalies 6 priede „Reikalavimai mobilizacijos, karo ar nepaprastosios padėties atveju, pateikia laisvos formos deklaraciją (deklaracijos forma pridedama pirkimo dokumentų A dalies 7 priede).  Jeigu CPO LT kils abejonių dėl tiekėjo nurodytos informacijos, įrodančios atitiktį šio įstatymo 45 straipsnio 21 dalyje punktų numatytoms sąlygoms, detalizuotoms pirkimo dokumentų A dalies 6 priede „Reikalavimai mobilizacijos, karo ar nepaprastosios padėties atveju, teisingumo, ji prašys ekonomiškai naudingiausią pasiūlymą pateikusio tiekėjo pateikti informaciją patvirtinančius šio įstatymo 51 straipsnio 12 dalyje ir pirkimo dokumentų A dalies 6 priede „Reikalavimai mobilizacijos, karo ar nepaprastosios padėties atveju“ nurodytus (vieną ar kelis) ar kitus CPO LT priimtinus dokumentus.  CPO LT šių dokumentų gali paprašyti ir iš visų tiekėjų bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą. |
| 8. | Tarybos Reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (toliau – Reglamentas), 5k straipsnio sąlygų nebuvimą patvirtinantys dokumentai | Tiekėjo deklaracija dėl tarptautinių sankcijų įgyvendinimo (pirkimo dokumentų A dalies 5 priedas). |

## Susipažinimas su GAUTOMIS PARAIŠKOMIS

14.1. Susipažinimas su pateiktomis tiekėjų paraiškomis vyksta naudojantis elektroninėmis priemonėmis.

14.2. Susipažinimo su CVP IS priemonėmis gautomis paraiškomis procedūroje tiekėjai arba jų atstovai nedalyvauja.

## TIEKĖJŲ PARAIŠKŲ NAGRINĖJIMAS, PARAIŠKŲ ATMETIMO PRIEŽASTYS

15.1. Tiekėjų pateiktas paraiškas nagrinėja ir vertina Komisija. Paraiškos nagrinėjamos ir vertinamos konfidencialiai, nedalyvaujant paraiškas pateikusiems tiekėjams ir jų atstovams.

15.2. Tiekėjų kvalifikacinė atranka nevykdoma.

15.3. Komisija patikrina, ar nėra pirkimo dokumentuose nustatytų tiekėjų pašalinimo pagrindų, ar tiekėjai atitinka keliamus kvalifikacijos reikalavimus ir, jeigu taikytina, reikalaujamus kokybės vadybos sistemos ir (arba) aplinkos apsaugos vadybos sistemos standartus pagal tiekėjų pateiktus EBVPD, dokumentus, patvirtinančius jų pašalinimų pagrindų nebuvimą ir atitiktį kvalifikacijos reikalavimams, ir pagal viešai prieinamą informaciją.

15.4. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Komisija nepažeisdama lygiateisiškumo ir skaidrumo principų gali prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą.

15.5. Komisija dėl dokumentų ar duomenų patikslinimo, papildymo arba paaiškinimo į tiekėją kreipiasi CVP IS priemonėmis ir nustato tiekėjui pakankamą terminą informacijai pateikti.

15.6. Jeigu ūkio subjektas, kuriuo tiekėjas remiasi, netenkina keliamų kvalifikacijos reikalavimų arba jo padėtis atitinka bent vieną pirkimo dokumentų A dalies 1 priede nustatytą pašalinimo pagrindą ir (arba) pirkimo dokumentų 15.13 punkte numatytu atveju bent vieną 15.13.1 punkte nustatytą sąlygą ir (arba) 15.14 punkte nurodytą atvejį, Komisija reikalauja per jos nustatytą terminą pakeisti jį reikalavimus atitinkančiu ūkio subjektu.

15.7. Iškilus klausimams dėl paraiškos turinio ir Komisijai paprašius, tiekėjai, nekeisdami paraiškos esmės, privalo pateikti papildomus paaiškinimus dėl paraiškos turinio.

15.8. Jeigu Komisijai kyla abejonių dėl tiekėjo tinkamumo, ji kreipiasi į kompetentingas institucijas, kad gautų visą reikiamą informaciją. Jeigu reikalinga informacija yra susijusi su tiekėju iš kitos valstybės, ji kreipiasi į atitinkamas tos valstybės kompetentingas institucijas.

15.9. Komisija, priimdama sprendimus dėl tiekėjo pašalinimo iš pirkimo procedūros VPĮ 46 straipsnio 4 ir 6 dalyse nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal VPĮ 52 ir 91 straipsnius skelbiamą informaciją.

15.10. Tiekėjo paraiška yra atmetama ir tiekėjas nedalyvauja tolesnėse pirkimo procedūrose (t. y. neleidžiama dalyvauti DPS), jeigu:

15.10.1. tiekėjas paraišką pateikė ne CVP IS priemonėmis;

15.10.2. tiekėjas turi pašalinimo pagrindų arba tiekėjas pateikė netikslius, neišsamius ar klaidingus dokumentus ar duomenis dėl tiekėjo pašalinimo pagrindų nebuvimo, jų nepateikė, ir, Komisijai prašant, jų nepateikė ar nepatikslino, taip pat ir tais atvejais, kai tiekėjas remiasi ūkio subjekto pajėgumais, arba pasitelkia subtiekėją ir jiems yra keliami reikalavimai dėl pašalinimo pagrindų, tačiau ūkio subjekto ar subtiekėjo padėtis atitinka nustatytus pašalinimo pagrindus ir pirkimo vykdytojo nurodymu tiekėjas nepakeitė šio ūkio subjekto ar subtiekėjo į pašalinimo pagrindų neturintį ūkio subjektą ar subtiekėją. Paraiška gali būti neatmetama atsižvelgus į atvejus, nurodytus VPĮ 46 straipsnio 3 d. ir atvejus, kai tiekėjas taiko apsivalymo priemones pagal VPĮ 46 straipsnio 10 dalį. Tiekėjas negali pasinaudoti apsivalymo galimybe, kai jis priimtu ir įsiteisėjusiu teismo sprendimu pašalintas iš pirkimo ar koncesijos suteikimo procedūrų, teismo sprendime nurodytą laikotarpį.

15.10.3. paraišką pateikęs tiekėjas neatitinka nustatytų kvalifikacijos reikalavimų arba tiekėjas pateikė netikslius, neišsamius ar klaidingus dokumentus ar duomenis dėl atitikties kvalifikacijos reikalavimams arba šių dokumentų ar duomenų nepateikė ir, Komisijai prašant, jų nepateikė ar nepatikslino;

15.10.4. tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams ir, Komisijai prašant, jų nepateikė ar nepatikslino;

15.10.5. yra kitų pirkimo dokumentuose nurodytų pagrindų, suteikiančių teisę atmesti pateiktą paraišką;

15.10.6. tiekėjas neatitinka pirkimo dokumentuose nustatytų reikalavimų ar CPO LT tiesiogiai taikomų reikalavimų, nustatytų įstatymuose, Europos Sąjungos Tarybos ar kituose reglamentuose, susijusių su nacionaliniu saugumu ir (ar) taikomomis ribojamosiomis priemonėmis (sankcijomis) tam tikrų valstybių atžvilgiu (kai taikoma).

15.11. Komisija, išnagrinėjusi ir įvertinusi EBVPD pateiktą informaciją ir pašalinimo pagrindų nebuvimą bei atitiktį kvalifikacijos reikalavimams patvirtinančius dokumentus, priima sprendimą dėl kiekvieno paraišką pateikusio tiekėjo ir kiekvienam iš jų ne vėliau kaip per 3 darbo dienas CVP IS susirašinėjimo priemonėmis praneša apie šio patikrinimo rezultatus.

15.12. Komisija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų (išskyrus atvejus, nurodytus VPĮ 46 str. 3 d. ir atvejus, kai tiekėjas taiko apsivalymo priemones pagal VPĮ 46 straipsnio 10 dalį. Tiekėjas negali pasinaudoti šia galimybe, kai jis priimtu ir įsiteisėjusiu teismo sprendimu pašalintas iš pirkimo ar koncesijos suteikimo procedūrų, teismo sprendime nurodytą laikotarpį.).

15.13. Mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo:

15.13.1. Komisija atmeta tiekėjo paraišką jeigu yra bent viena iš VPĮ 45 straipsnio 21 dalies 1, 2, 4, 5, 6 punktuose numatytų sąlygų nurodytų pirkimo dokumentų A dalies 6 priede. Tiekėjas deklaruoja VPĮ 45 straipsnio 21 dalies 1, 2, 4, 5, 6 punktuose numatytų sąlygų nebuvimą teikdamas deklaraciją. Jeigu CPO LT kils abejonių dėl tiekėjo nurodytos informacijos, įrodančios šio įstatymo 45 straipsnio 21 dalies 1, 2, 6 punktų reikalavimus, teisingumo, ji prašys ekonomiškai naudingiausią pasiūlymą pateikusio tiekėjo pateikti informaciją patvirtinančius pirkimo dokumentų A dalies 6 priede nurodytus dokumentus. CPO LT šių dokumentų gali paprašyti ir iš visų tiekėjų bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.

15.14. Komisija atmeta tiekėjo paraišką, jei tiekėjas atitinka bent vieną iš Tarybos Reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, 5k straipsnio sąlygų (taikoma, kol Reglamentas galioja). Pateikiama Tiekėjo deklaracija dėl tarptautinių sankcijų įgyvendinimo (pirkimo dokumentų A dalies 5 priedas). CPO LT turi teisę paprašyti tiekėją pateikti ir kitus dokumentus, kad įsitikintų dėl Reglamente nustatytų aplinkybių nebuvimo.

15.15. Atmetus tiekėjo paraišką, jam neleidžiama dalyvauti DPS.

15.16. CPO LT CVP IS skelbia VPĮ 52 straipsnio 1 dalyje numatytą informaciją apie tiekėją (tiekėjų grupės atveju – tik tą (tuos) narį (-ius), kuris (-ie) pateikė melagingą informaciją), kuris pirkimo procedūrų metu nuslėpė informaciją ar pateikė melagingą informaciją apie atitiktį A dalies 1 priede ir 2 priede nustatytiems reikalavimams, arba apie tiekėją, kuris dėl pateiktos melagingos informacijos nepateikė patvirtinančių dokumentų, reikalaujamų pagal VPĮ 50 straipsnį. Šiame punkte numatyta informacija skelbiama VPĮ 52 straipsnyje ir Viešųjų pirkimų tarnybos nustatyta tvarka ir terminais. Tiekėjas turi teisę Viešųjų pirkimų tarnybos nustatyta tvarka pateikti VPĮ 52 straipsnio 1 dalies 1 punkte nurodytos informacijos paaiškinimą.

## TIEKĖJŲ pašalinimo pagrindų ir kvalifikacijos paTIKRINIMAS DPS GALIOJIMO LAIKOTARPIU

16.1. DPS galiojimo laikotarpiu CPO LT turi teisę atlikti planinius ar neplaninius DPS tiekėjų tikrinimus dėl pašalinimo pagrindų nebuvimo ir (ar) atitikties kvalifikacijos reikalavimams.

16.2. CPO LT bet kuriuo DPS galiojimo laikotarpiu gali paprašyti DPS tiekėjų CVP IS priemonėmis ne vėliau kaip per 5 (penkias) darbo dienas nuo prašymo išsiuntimo dienos pateikti CVP IS priemonėmis atnaujintas ar patikslintas EBVPD deklaracijas, nurodytas Viešųjų pirkimų įstatymo 50 straipsnio 1 dalyje. Viešųjų pirkimų įstatymo 50 straipsnio 4, 5 ir 6 dalių nuostatos dėl tiekėjų kvalifikaciją įrodančių ir pašalinimo pagrindų nebuvimą patvirtinančių dokumentų taikomos visą DPS galiojimo laikotarpį.

16.3. CPO LT nustačius, kad DPS tiekėjas neatitinka kvalifikacijos reikalavimų, tiekėją pašalina iš pirkimo procedūros, jei jis nepateikia duomenų dėl atitikimo kvalifikacijos reikalavimams (pvz., pratęstų licencijų, atestatų dėl teisės verstis veikla, jei tokie reikalaujami, ir kt.).

16.4. CPO LT DPS tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų. CPO LT, priimdama sprendimus dėl tiekėjo pašalinimo iš pirkimo procedūros VPĮ 46 straipsnio 4 ir 6 dalyse nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal VPĮ 52 ir 91 straipsnius skelbiamą informaciją.

16.5. CPO LT, nustačius, kad DPS tiekėjas atitinka bent vieną pašalinimo pagrindą, kai atitikimas tokiam pašalinimo pagrindui gali būti pašalintas arba gali būti taikomos Viešųjų pirkimų įstatymo 46 straipsnio 3 ir 10 dalyse nurodytos priemonės, ar jis neatitinka kvalifikacijos reikalavimų, CPO LT sustabdo DPS tiekėjo dalyvavimą DPS ir kreipiasi į DPS tiekėją, prašydama per

arbo dienas (šis laikotarpis dėl pagrįstų objektyvių aplinkybių gali būti pratęstas dar 5 darbo dienoms) pateikti atitinkamus įrodymus, kad jis pašalino atitikimą pašalinamo pagrindui ar atitinka kvalifikacijos reikalavimus, arba kad jis taiko Viešųjų pirkimų įstatymo 46 straipsnio 3 ir 10 dalyse nurodytas priemones. Tiekėjas negali pasinaudoti Viešųjų pirkimų įstatymo 46 straipsnio 10 dalyje numatyta apsivalymo galimybe, kai jis priimtu ir įsiteisėjusiu teismo sprendimu pašalintas iš pirkimo ar koncesijos suteikimo procedūrų, teismo sprendime nurodytą laikotarpį.

16.6. DPS tiekėjo dalyvavimas DPS stabdomas iki nebeliks nurodytų aplinkybių, dėl kurių DPS tiekėjo dalyvavimas buvo sustabdytas, ar bus pateikti pakankami įrodymai dėl Viešųjų pirkimų įstatymo 46 straipsnio 3 dalyje nurodytas aplinkybių ar CPO LT priims motyvuotą sprendimą, kad priemonės, kurių ėmėsi DPS tiekėjas, siekdamas įrodyti savo patikimumą pagal Viešųjų pirkimų įstatymo 46 straipsnio 10 dalį, yra pakankamos.

## Pirkimo procedūrOS nutraukimas

17.1. CPO LT bet kuriuo metu turi teisę savo iniciatyva nutraukti pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas, ir privalo tai padaryti, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.

## DPS GALIOJIMAS

18.1. DPS sukuriama pasibaigus paraiškų, kurios buvo pateiktos per skelbime apie pirkimą nustatytą terminą, vertinimo ir tiekėjų, kuriems leista dalyvauti DPS, registracijos CPO IS terminui, jeigu visos paraiškos nėra atmetamos.

18.2. DPS galiojimo terminas ‒ DPS galioja iki 2032 m. balandžio mėn. 29 d. DPS galiojimo terminas gali būti keičiamas: CPO LT turi teisę nutraukti DPS galiojimą anksčiau šiame punkte nustatyto jos termino arba pratęsti DPS galiojimą (jei pratęsimo galimybė numatyta skelbime).

18.3. Paskutinis kvietimas pateikti pasiūlymus Konkrečiame pirkime pateikiamas ne vėliau kaip likus 30 (trisdešimt) darbo dienų iki DPS galiojimo pabaigos.

## Ginčų nagrinėjimo tvarka

19.1. Tiekėjas, kurio nuomone CPO LT nesilaikė VPĮ reikalavimų ir tuo pažeidė ar pažeis jo teisėtus interesus, turi teisę VPĮ VII skyriuje nustatyta tvarka ir terminais pareikšti pretenziją CPO LT dėl CPO LT veiksmų ar priimtų sprendimų. Pretenzija pateikiama elektroninėmis priemonėmis Ginčų nagrinėjimo tvarka, numatyta VPĮ VII skyriuje.

19.2. CPO LT nagrinėja tik tas tiekėjų pretenzijas, kurios pateiktos nepraleidus VPĮ VII skyriuje nustatytų pretenzijų pateikimo terminų.

Pirkimo dokumentų A dalies

1 priedas

TIEKĖJŲ PAŠALINIMO PAGRINDAI

|  |  |  |  |
| --- | --- | --- | --- |
| Eil.  Nr. | Tiekėjo pašalinimo pagrindai | VPĮ straipsnis, dalis, punktas bei EBVPD formos dalis | Dokumentai, kuriuos turi pateikti tiekėjas, siekiantis įrodyti jo pašalinimo pagrindų nebuvimą |
| 1. | Tiekėjas šalinamas iš pirkimo procedūrų, jei tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteisti už aukščiau nurodytas nusikalstamas veikas, kai dėl:  1. tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2. tiekėjo, kuris yra juridinis asmuo, kita organizacija ar jos struktūrinis padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3. tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Kai priimtu ir įsiteisėjusiu teismo sprendimu tiekėjui yra nustatytas šio pašalinimo pagrindo laikotarpis, CPO LT tiekėją iš pirkimo procedūros šalina teismo sprendime nurodytą laikotarpį. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento.   Jeigu teikėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 dalyje, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų VPĮ 46 straipsnio 1 dalyje keliamų klausimų, jie gali būti pakeisti:  1) priesaikos deklaracija;  2) oficialia teikėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.  Nurodyti dokumentai turi būti išduoti ne anksčiau kaip 180 dienų iki paraiškos pateikimo dienos.  Pateikiamas skenuotas dokumentas elektroninėje formoje.  Jei dokumentas išduotas anksčiau, tačiau jame nurodytas galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas. |
| 2. | Tiekėjas šalinamas iš pirkimo procedūrų, jei tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje jis registruotas, ar Lietuvos Respublikos (šalies, kurioje yra CPO LT), reikalavimus kaip tai apibrėžta VPĮ 46 straipsnio 2 dalies 1 ir 3 punktuose, arba CPO LT turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Kai priimtu ir įsiteisėjusiu teismo sprendimu tiekėjui yra nustatytas šio pašalinimo pagrindo laikotarpis, CPO LT tiekėją iš pirkimo procedūros šalina teismo sprendime nurodytą laikotarpį.  Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, CPO LT reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | Dėl įsipareigojimų, susijusių su mokesčių mokėjimu (išskyrus socialinio draudimo įmokas), įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento.   Jeigu teikėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 3 dalyje, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų VPĮ 46 straipsnio 3 dalyje keliamų klausimų, jie gali būti pakeisti:  1) priesaikos deklaracija;  2) oficialia teikėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.  Nurodyti dokumentai turi būti išduoti ne anksčiau kaip 120  dienų iki paraiškos pateikimo dienos.  Pateikiamas skenuotas dokumentas elektroninėje formoje.  Jei dokumentas išduotas anksčiau, tačiau jame nurodytas galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas.  Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1. jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. CPO LT pati patikrins šiuos duomenis nacionalinėje duomenų bazėje, adresuhttp://draudejai.sodra.lt/draudeju\_viesi\_duomenys/. Šie duomenys bus užfiksuoti ir išsaugomi paraiškų tikrinimo dieną.  Jeigu dėl Valstybinio socialinio draudimo fondo valdybos (toliau - „Sodra“) informacinės sistemos techninių trikdžių CPO LT neturės galimybės patikrinti neatlygintinai prieinamų duomenų apie tiekėją (juridinį asmenį), CPO LT turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Pateikiamas skenuotas dokumentas elektroninėje formoje.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento.   Jeigu teikėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 3 dalyje, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų VPĮ 46 straipsnio 3 dalyje keliamų klausimų, jie gali būti pakeisti:  1) priesaikos deklaracija;  2) oficialia teikėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.  Nurodyti dokumentai turi būti išduoti ne anksčiau kaip 120  dienų iki paraiškos pateikimo dienos.  Pateikiamas skenuotas dokumentas elektroninėje formoje.  Jei dokumentas išduotas anksčiau, tačiau jame nurodytas galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas. |
| 3. | Tiekėjas šalinamas iš pirkimo procedūrų, jei tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | **VPĮ 46 straipsnio 21 dalis**  **EBVPD III dalies D2 punktas** | Pateikiama su paraiška: EBVPD.  Iš Lietuvoje įsteigtų subjektų įrodančių nereikalaujama pateikti papildomų dokumentų dėl atitikties šiam pašalinimo pagrindui įrodymo. |
| ~~3.~~4. | Tiekėjas šalinamas iš pirkimo procedūrų, jei tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir CPO LT dėl to turi įtikinamų duomenų | **VPĮ 46 straipsnio 4 dalies 1 punktas**  EBVPD III dalies C10 punktas | Pateikiama su paraiška: EBVPD.  Nereikalaujama pateikti papildomų dokumentų dėl atitikties šiam pašalinimo pagrindui įrodymo. |
| ~~4.~~5. | Tiekėjas šalinamas iš pirkimo procedūrų, jei tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar CPO LT sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Pateikiama su paraiška: EBVPD.  Nereikalaujama pateikti papildomų dokumentų dėl atitikties šiam pašalinimo pagrindui įrodymo. |
| ~~5.~~6. | Tiekėjas šalinamas iš pirkimo procedūrų, jei pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Pateikiama su paraiška: EBVPD.  Nereikalaujama pateikti papildomų dokumentų dėl atitikties šiam pašalinimo pagrindui įrodymo. |
| ~~6.~~7. | Tiekėjas šalinamas iš pirkimo procedūrų, jei tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir CPO LT gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Pateikiama su paraiška: EBVPD.  Nereikalaujama pateikti papildomų dokumentų dėl atitikties šiam pašalinimo pagrindui įrodymo.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:  <https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/> |
| ~~7.~~8. | Tiekėjas šalinamas iš pirkimo procedūrų, jei tiekėjas pirkimo metu ėmėsi neteisėtų veiksmų, siekdamas daryti įtaką CPO LT sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką CPO LT sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir CPO LT gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Pateikiama su paraiška: EBVPD.  Nereikalaujama pateikti papildomų dokumentų dėl atitikties šiam pašalinimo pagrindui įrodymo. |
| ~~8.~~9. | Tiekėjas šalinamas iš pirkimo procedūrų, jei tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Pateikiama su paraiška: EBVPD.  Nereikalaujama pateikti papildomų dokumentų dėl atitikties šiam pašalinimo pagrindui įrodymo.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:  <https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> |
| ~~9.~~ 10. | Tiekėjas šalinamas iš pirkimo procedūrų, jei tiekėjas yra padaręs rimtą profesinį pažeidimą, dėl kurio CPO LT abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Pateikiama su paraiška: EBVPD.  Nereikalaujama pateikti papildomų dokumentų dėl atitikties šiam pašalinimo pagrindui įrodymo.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/> |
| ~~10.~~ 11. | Tiekėjas šalinamas iš pirkimo procedūrų, jei tiekėjas yra padaręs rimtą profesinį pažeidimą, dėl kurio CPO LT abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Pateikiama su paraiška: EBVPD.  Nereikalaujama pateikti papildomų dokumentų dėl atitikties šiam pašalinimo pagrindui įrodymo.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
| ~~11.~~ 12. | Tiekėjas šalinamas iš pirkimo procedūrų, jei tiekėjas yra padaręs rimtą profesinį pažeidimą, dėl kurio CPO LT abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Pateikiama su paraiška: EBVPD.  Nereikalaujama pateikti papildomų dokumentų dėl atitikties šiam pašalinimo pagrindui įrodymo.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |
| ~~12.~~13. | Tiekėjas šalinamas iš pirkimo procedūros pagal VPĮ 46 straipsnio 6 dalies 3 punktą, jeigu jis yra padaręs rimtą profesinį pažeidimą (išskyrus VPĮ 46 straipsnio 4 dalies 7 punkte nurodytą pažeidimą), dėl kurio perkančioji organizacija abejoja tiekėjo sąžiningumu ir šį pažeidimą gali įrodyti bet kokiomis tinkamomis priemonėmis. Šiuo pagrindu perkančioji organizacija pašalina tiekėją iš pirkimo procedūros, jeigu nuo pažeidimo padarymo dienos praėjo mažiau kaip vieneri metai. | **VPĮ 46 straipsnio 6 dalies 3 punkto**  EBVPD III dalies C11 punktas | Pateikiama su paraiška: EBVPD.  Nereikalaujama pateikti papildomų dokumentų dėl atitikties šiam pašalinimo pagrindui įrodymo.  Perkančioji organizacija patikrins, ar tiekėjas nėra įtrauktas į Nepatikimų maisto tvarkymo subjektų sąrašą Valstybinės maisto ir veterinarijos tarnybos interneto svetainėje (<https://vmvt.lt/maisto-sauga/maisto-sauga-ir-kokybe/patikimi-nepatikimi-subjektai/nepatikimi-maisto-tvarkymo>).  Tuo atveju, jeigu dėl Valstybinės maisto ir veterinarijos tarnybos informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie Tiekėją, ji turi teisę prašyti Tiekėjo pateikti laisvos formos deklaraciją. |

\_\_\_\_\_\_\_\_\_\_\_\_\_\_\_\_\_

Pirkimo dokumentų A dalies

2 priedas

Jeigu dinaminė pirkimo sistema suskirstyta į dalis/kategorijas, jei reikia, nurodomi kiekvienai daliai/kategorijai atskirai taikomi kvalifikacijos reikalavimai

TIEKĖJŲ KVALIFIKACIJOS REIKALAVIMAI

|  |  |  |
| --- | --- | --- |
| Eil.  Nr. | Kvalifikacijos reikalavimai | Kvalifikacijos reikalavimus įrodantys dokumentai |
| Profesinis pajėgumas | | |
| 1. | Tiekėjas turi turėti bent vieną specialistą\* vykdysiantį pirkimo sutartį - maisto gamybos technologą, kuris turi maisto technologijų srities išsilavinimą.  Šis asmuo turi turėti ne mažesnę, kaip 24 (dvidešimt keturių) mėnesių\*\* per paskutinius 10 metų iki paraiškos pateikimo dienos darbo patirtį teikiant šias (maisto gamybos technologo) paslaugas. | Pateikiamas Tiekėjo siūlomo(-ų) specialisto(-ų) darbinės veiklos aprašymas pagal Pirkimo dokumentų A dalies *8 priedą* bei specialisto deklaraciją dėl dalyvavimo pirkime pagal Pirkimo dokumentų A dalies *9 priedą,* išsilavinimą patvirtinančio dokumento kopija. Specialisto darbinės veiklos aprašyme turi būti aiškiai nurodyta, kad siūlomas specialistas turi patirties Pirkimo dokumentų A dalies 2 priedo 1 lentelės 1 punkte nurodytoje srityje.  Gyvenimo aprašymas turi būti pasirašytas specialisto. |

\*Šiuo kvalifikacijos reikalavimu tiekėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, kuriems reikia jų turimų pajėgumų.

\*\*Bus pripažinta tinkama patirtis, įgyta specialistui dirbant pilną kalendorinį mėnesį. Specialisto patirtis bus vertinama per paskutinius 10 metų iki paraiškos pateikimo dienos. Tuo pačiu metu keliose darbovietėse įgyta patirtis ***nesumuojama***.

Pirkimo dokumentų A dalies

3 priedas

EUROPOS BENDRASIS VIEŠŲJŲ PIRKIMŲ DOKUMENTAS

EBVPD tiekėjams pridedamas pdf ir / ar xml formatais.

Pirkimo dokumentų A dalies

4 priedas

(Paraiškos formos pavyzdys)

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie rangovą, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

VšĮ CPO LT

UGDYMO ĮSTAIGŲ MAITINIMO PASLAUGŲ

CENTRALIZUOTAM VIEŠAJAM PIRKIMUI, TAIKANT DINAMINĘ PIRKIMO SISTEMĄ

PARAIŠKA

\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas /Jeigu dalyvauja ūkio subjektų grupė, surašomi visi dalyvių pavadinimai/ |  |
| Tiekėjo adresas /Jeigu dalyvauja ūkio subjektų grupė, surašomi visi dalyvių adresai/ |  |
| Kontaktinio asmens dėl paraiškos vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Pateikdami šią paraišką, pareiškiame, kad:

1) sutinkame su visomis pirkimo dokumentuose ir jų prieduose nustatytomis sąlygomis ir reikalavimais;

2) dalyvaudami Konkrečiuose pirkimuose laikysimės pirkimo dokumentuose ir jų prieduose nustatytų sąlygų ir reikalavimų;

3) atitinkame visus pirkimo dokumentuose nurodytus kvalifikacijos reikalavimus tiekėjams, netenkiname pašalinimo pagrindų ir mūsų paraiška atitinka kitus pirkimo dokumentų reikalavimus;

4) mūsų paraiška dalyvauti pirkime galioja visos DPS galiojimo metu.

1 lentelė. Šioje paraiškoje yra pateikta žemiau nurodyta konfidenciali informacija:

|  |  |
| --- | --- |
| Eil.  Nr. | Pateikto dokumento pavadinimas |
| 1. |  |
| ... |  |

Pildyti tuomet, jei bus pateikta konfidenciali informacija. Tiekėjas negali nurodyti, kad visa paraiška yra konfidenciali.

**Pastaba:** Informacija, kuri pagal Viešųjų pirkimų įstatymą laikytina nekonfidencialia, bus laikoma vieša, nepriklausomai nuo to, kad tiekėjas ją nurodė šioje lentelėje.

2 lentelė. Kartu su paraiška pateikiami šie dokumentai:

|  |  |  |
| --- | --- | --- |
| Eil.  Nr. | Pateiktų dokumentų pavadinimas | Dokumento puslapių skaičius |
| 1. | Įgaliojimas |  |
|  | Jungtinės veiklos sutartis |  |
|  | EBVPD (teikiama dėl kiekvieno jungtinės veiklos nario ir subtiekėjo atskirai) |  |
|  | Pašalinimo pagrindų nebuvimą ir atitikimą kvalifikacijos reikalavimams patvirtinantys dokumentai (išvardijama) |  |
|  | Subtiekimo sutartis (ketinimų protokolas) ar kiti dokumentai, kuriuose bus aiškiai įvardinta kokie konkretūs ištekliai ir kokiais būdais jie bus prieinami tiekėjui bendradarbiaujant su ūkio subjektu visą Pirkimo sutarties vykdymo laikotarpį |  |
|  | VPĮ 45 str. 21 d. reikalavimų atitikties deklaracija (7 priedas) |  |
|  | Tiekėjo deklaracija dėl tarptautinių sankcijų įgyvendinimo (5 priedas) |  |
|  | Siūlomo(-ų) specialisto(-ų) darbinės veiklos aprašymas (8 priedas) |  |
|  | Siūlomo(-ų) specialisto(-ų) deklaracija(-jos) dėl dalyvavimo pirkime (9 priedas) |  |
|  | Kiti dokumentai (išvardijama) |  |

3 lentelė. Ūkio subjektai, kurių pajėgumais remiasi, kad Tiekėjas atitiktų kvalifikacijos reikalavimus ir kiti subtiekėjai

|  |  |  |  |
| --- | --- | --- | --- |
| Eil.  Nr. | Ūkio subjekto, kurio pajėgumais remiasi tiekėjas, kad atitiktų kvalifikacijos reikalavimus/kito subtiekėjo/kvazisubtiekėjo pavadinimas | Nurodomi įsipareigojimai, kuriuos vykdys subtiekėjai | Nurodoma, kokiam kvalifikacijos reikalavimui pasitelkiamas ūkio subjektas. |
| 1. | Ūkio subjektai, kurių pajėgumais remiasi tiekėjas, kad atitiktų kvalifikacijos reikalavimus: | pildoma, jei ūkio subjektas vykdys sutartinius įsipareigojimus subtiekimo pagrindu |  |
| 1.1. |  | pildoma, jei ūkio subjektas vykdys sutartinius įsipareigojimus subtiekimo pagrindu |  |
|  |  |  |  |
|  |  |  |  |
| 2. | Kvazisubtiekėjai (fiziniai asmenys, kuriais remiamasi kvalifikacijai atitikti, ir **kurie bus įdarbinti** sutarties vykdymui) | - |  |
| 2.1. |  | - |  |
|  |  |  |  |
|  |  |  |  |
| 3. | Kiti subtiekėjai (nurodomi subtiekėjai, kurių pajėgumais nesiremiama kvalifikacijai atitikti) |  | - |
| 3.1. |  |  | - |
| 3.2. |  |  | - |
|  |  |  |  |

Pildyti tuomet, jei pirkimo sutarties vykdymui bus pasitelkti ūkio subjektai, kurių pajėgumais tiekėjas remiasi, kad atitiktų kvalifikacijos reikalavimus, kvazisubtiekėjai, kiti subtiekėjai. Kai pasiūlymą pateikiantis Tiekėjas nurodo, kad pirkimo sutarties vykdymo metu jis numato remtis kitų tinkamų ūkio subjektų, su kuriais pasiūlymą pateikiantis Tiekėjas nėra sudaręs jungtinės veiklos sutarties, pajėgumais, pasiūlymą pateikiantis Tiekėjas, be kitų Konkurso sąlygose nustatytų dokumentų, privalo aiškiai įvardinti kokie ištekliai ir kokiais būdais jie bus prieinami Tiekėjui visą sutarties vykdymo laikotarpiu bei pateikti įrodymus, patvirtinančius jo galimybes pirkimo sutarties vykdymo metu naudotis kitų ūkio subjektų pajėgumais (ištekliais (pvz., ketinimų protokolas, subtiekėjo deklaracija ar pan.) (pateikiamos dokumentų skaitmeninės kopijos).

|  |  |  |  |  |  |
| --- | --- | --- | --- | --- | --- |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

Pirkimo dokumentų A dalies

5 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Tiekėjo pavadinimas)

TIEKĖJO DEKLARACIJA

DĖL TARPTAUTINIŲ SANKCIJŲ ĮGYVENDINIMO

 \_\_\_\_\_\_\_\_\_\_\_\_\_\_\_\_\_\_

(Data)

Patvirtinu, kad mano atstovaujamo tiekėjo sudėtyje nėra Rusijos dalyvavimo, viršijančio 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su pakeitimais, padarytais 2022 m. balandžio 8 d. Tarybos reglamentu (ES) Nr. 2022/576, 5k straipsnyje nustatytas ribas. Visų pirma patvirtinu, kad:

(a) mano atstovaujamas tiekėjas (ir nė vienas iš tiekėjų grupės narių) nėra Rusijos pilietis arba Rusijoje įsisteigęs fizinis ar juridinis asmuo, subjektas ar įstaiga;

(b) mano atstovaujamas tiekėjas (ir nė vienas iš tiekėjų grupės narių) nėra juridinis asmuo, subjektas ar įstaiga, kurio nuosavybės teisės tiesiogiai ar netiesiogiai daugiau kaip 50 % priklauso šios dalies a) punkte nurodytam subjektui;

(c) nei aš, nei mano atstovaujama bendrovė nėra fizinis ar juridinis asmuo, subjektas ar įstaiga, veikianti a) arba b) punkte nurodyto subjekto vardu ar jo nurodymu;

(d) a)-c) punktuose išvardyti subjektai nedalyvauja subtiekėjais, tiekėjais ar subjektais, kurių pajėgumais remiasi mano atstovaujamas tiekėjas, tais atvejais kai jiems tenka daugiau kaip 10 % sutarties vertės.

Patvirtinu, kad tiekėjui, subtiekėjams, kuriuos esu pasitelkęs ar pasitelksiu ateityje, ūkio subjektams, kurių pajėgumais remiuosi ar (ir) remsiuosi, prekių (ir jų sudedamųjų dalių) gamintojams netaikomos Lietuvos Respublikoje įgyvendinamos tarptautinės sankcijos, kaip tai apibrėžta Lietuvos Respublikos tarptautinių sankcijų įstatyme.

Deklaruojamoms aplinkybėms pasikeitus, įsipareigoju nedelsiant apie tai informuoti CPO LT ir Užsakovą.

|  |  |  |  |  |  |
| --- | --- | --- | --- | --- | --- |
|  | | | | | |
|  |  |  |  |  |  |
| (Parašas) |  |  |  | (Vardas, pavardė, pareigos) |  |

Pirkimo dokumentų A dalies

8 priedas

SPECIALISTO DARBINĖS VEIKLOS APRAŠYMAS

1. Siūlomos pareigos pirkime:

2. Vardas:

3. Pavardė:

4. Išsilavinimas:

|  |  |
| --- | --- |
| Institucija (nuo – iki) | Pažymėjimas, diplomas |
|  |  |
|  |  |

5. Patirtis, svarbi perkamoms Paslaugoms suteikti:

|  |  |  |  |  |
| --- | --- | --- | --- | --- |
| Sutarties/darbo pavadinimas | Sutarties/darbo data (nuo-iki) | Užsakovas | Pareigos | Sutarties/darbo aprašymas (sutarties, pareigų vykdant sutartį trumpas aprašymas) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

7. Kita aktuali informacija:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Specialisto vardas, pavardė, parašas)

Pirkimo dokumentų A dalies

9 priedas

### SPECIALISTO DEKLARACIJA DĖL DALYVAVIMO PIRKIME

### 

### Pirkimo Nr. \_\_\_\_\_\_\_\_\_\_\_\_\_\_\_\_\_\_\_\_\_

Aš, žemiau pasirašęs (-iusi), patvirtinu, kad:

sutinku dalyvauti su Tiekėju\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(Tiekėjo pavadinimas)

Ugdymo įstaigų maitinimo paslaugų centralizuotame viešajame pirkime, taikant dinaminę pirkimo sistemą. Įsipareigoju Konkurso laimėjimo atveju atlikti funkcijas, kurių įgyvendinimui buvo pateikta mano kandidatūra, ir pagal poreikį dirbti visą pasiūlyme numatytą laiką, kiek tai reikalinga mano funkcijoms atlikti.

|  |  |
| --- | --- |
| Vardas ir pavardė |  |
| Parašas |  |
| Data |  |