*(Fiksuoto įkainio Pirkimo sutarties forma, kurioje numatyta Užsakovo pareiga nupirkti paslaugų už nustatytą vertę)*

**Pirkimo sutartis [CPO LT pirkimo numeris]**

[UŽSAKOVO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau – UŽSAKOVAS), ir

[TIEKĖJO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau – TIEKĖJAS),

toliau kartu vadinami Šalimis, vadovaudamiesi dinaminėje pirkimo sistemoje [DPS pavadinimas] Nr. [numeris] įvykusio Konkretaus pirkimo Nr. [konkretaus pirkimo numeris] sąlygomis, sudarome šią Paslaugų pirkimo sutartį (toliau – Pirkimo sutartis):

# 1. Bendrosios nuostatos

## 1.1. Pirkimo sutartyje naudojamos sąvokos:

## 1.1.1. **Centrinė perkančioji organizacija (CPO LT)** – Viešoji įstaiga CPO LT, atliekanti prekių, paslaugų ar darbų pirkimų procedūras kitų perkančiųjų organizacijų naudai.

1.1.2. Centralizuotų viešųjų pirkimų elektroninis katalogas (toliau – centralizuotų pirkimų katalogas) – valstybės informacinė sistema, kurioje atliekamos pirkimo procedūros centrinės perkančiosios organizacijos sudarytos preliminariosios sutarties ar sukurtos dinaminės sistemos pagrindu.

## 1.1.3. **Paslauga (-os)** – TIEKĖJO pagal Pirkimo sutartį teikiamos Ugdymo įstaigų maitinimo paslaugos, kurių techninės specifikacijos UŽSAKOVO pasirinktos Centralizuotų pirkimų kataloge ir nurodytos Pirkimo sutarties priede Nr. 1. **Maitinimo paslauga (-os)** – TIEKĖJO pagal Pirkimo sutartį teikiamos maitinimo paslaugos, kurių techninės specifikacijos UŽSAKOVO pasirinktos Centralizuotų pirkimų kataloge ir nurodytos Pirkimo sutarties priede Nr. 1.

### 1.1.4. Pradinės sutarties vertė – lėšų suma, nurodyta Pirkimo sutarties priede ir apskaičiuota pagal Kainodaros taisyklių nustatymo metodiką, patvirtintą Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“. Pradinės sutarties vertė nekinta per visą sutarties vykdymo laikotarpį, išskyrus kai sutarties vertė peržiūrima pagal joje nurodytas kainų peržiūros sąlygas.

### 1.1.5. Pirkimo dokumentai – šiai Pirkimo sutarčiai sudaryti vykdytos viešojo pirkimo procedūros metu pateiktų arba nurodytų dokumentų visuma, kuriais vadovaujantis TIEKĖJAS pateikė pasiūlymą.

### 1.1.6. Pirkimo sutarties kaina – bendra kainą, kurią UŽSAKOVAS privalo sumokėti TIEKĖJUI už Pirkimo sutartyje nurodytas faktiškai suteiktas Paslaugas Į Pirkimo sutarties kainą įskaičiuojami visi mokesčiai ir visos kitos TIEKĖJO patiriamos su Pirkimo sutarties vykdymu susijusios išlaidos.

## 1.1.7. **Paslaugos kaina (įkainis)** – Pirkimo sutarties priede Nr. 1 nurodyta kiekvienos Paslaugos mato vieneto kaina už mato vienetą (įkainis).

### 1.1.8. Techninė specifikacija – Pirkimo sutarties priede ir kituose Pirkimo sutarties dokumentuose nustatyti reikalavimai Paslaugoms.

1.1.9. **Mokamas maitinimas** – maitinimas, už kurį mokės tretieji asmenys (vaikai, tėvai, ugdymo įstaigos darbuotojai).

1.1.10. **Nemokamas maitinimas** – maitinimas, už kurį mokės UŽSAKOVAS. 1-3 metų ir 4-7 metų vaikų amžiaus grupėse mokamas maitinimas prilyginamas nemokamam maitinimui.

1.2. Kitos Pirkimo sutartyje vartojamos sąvokos atitinka Lietuvos Respublikos viešųjų pirkimų įstatyme (toliau – VPĮ), Lietuvos Respublikos civiliniame kodekse (toliau – Civilinis kodeksas) ir juos įgyvendinančiuose teisės aktuose nustatytas sąvokas, išskyrus atvejus, kai Pirkimo sutartyje apibrėžta kitaip.

1.3. Jeigu Pirkimo sutartyje nenurodyta kitaip, žodžiai, vartojami vienaskaitos forma taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai reškiantys asmenis apima ir juridinius, ir fizinius asmenis, o nuoroda į visumą taip pat reiškia ir nuorodą į jos dalį, ir (kiekvienu konkrečiu atveju) atvirkščiai.

1.4. Jeigu Pirkimo sutartyje nurodyta reikšmė skaičiais ir žodžiais skiriasi, vadovaujamasi žodžiais nurodyta reikšme.

1.5. Jeigu Pirkimo sutartyje Pirkimo nenurodyta kitaip, trukmė ir terminai skaičiuojami kalendorinėmis dienomis.

1.6. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.

# 2. Pirkimo sutarties dalykas

2.1.

## Šios Pirkimo sutarties dalykas yra Paslaugos, nurodytos Pirkimo sutarties priede ir aprašytos Techninėje specifikacijoje.

## 2.2. Pirkimo sutartimi TIEKĖJAS įsipareigoja Pirkimo sutartyje nustatytomis sąlygomis ir tvarka teikti Pirkimo sutarties priede nurodytas Paslaugas, atitinkančias Techninės specifikacijos nustatytus reikalavimus, o UŽSAKOVAS įsipareigoja priimti tinkamai ir laiku suteiktas Paslaugas bei sumokėti TIEKĖJUI Pirkimo sutarties kainą Pirkimo sutartyje nustatytomis sąlygomis ir tvarka.

2.3. UŽSAKOVAS numato galimybę įsigyti TIEKĖJO pasiūlyme arba Techninėje specifikacijoje nenurodytų, tačiau su viešojo pirkimo objektu susijusių Paslaugų neviršijant 10 (dešimt) procentų Pradinės sutarties vertės.

# 3. Šalių teisės ir pareigos

3.1.

## UŽSAKOVAS įsipareigoja:

### 3.1.1. priimti Pirkimo sutartyje nustatytais terminais ir tvarka TIEKĖJO suteiktas Paslaugas, atitinkančias Techninės specifikacijos nustatytus reikalavimus;

### 3.1.2. Paslaugų priėmimo metu patikrinti TIEKĖJO suteiktas Paslaugas ir įforminti patikrinimo rezultatus Pirkimo sutartyje nustatyta tvarka;

3.1.3. Pirkimo sutarties vykdymo metu tikrinti TIEKĖJO prisiimtus ekonominio naudingumo kriterijų įsipareigojimus nurodytus Pirkimo sutarties priede Nr. 1 laikantis Pirkimo sutarties 3.4.7 p.

### 3.1.4. sumokėti TIEKĖJUI už priimtas Paslaugas Pirkimo sutartyje nustatytą kainą Pirkimo sutartyje nustatytomis sąlygomis ir tvarka;

3.1.5. bendradarbiauti su TIEKĖJU: suteikti TIEKĖJUI jo pagrįstai prašomą, UŽSAKOVO turimą informaciją ir (ar) dokumentus, būtinus Pirkimo sutarčiai tinkamai ir laiku įvykdyti;

3.1.6. per Pirkimo sutarties galiojimo terminą nupirkti Paslaugų už ne mažiau kaip *[nuo 30 iki 100*] procentų Pradinės sutarties vertės.

### 3.2. UŽSAKOVAS įsipareigoja tinkamai vykdyti kitus įsipareigojimus, numatytus Pirkimo sutartyje ir Lietuvos Respublikoje galiojančiuose teisės aktuose.

3.3. UŽSAKOVAS turi teisę:

### 3.3.1. nepriimti Pirkimo sutarties ir (ar) Techninėje specifikacijoje reikalavimų neatitinkančių Paslaugų, raštu reikalauti pašalinti Paslaugų teikimo trūkumus, nesant galimybės juos pašalinti, reikalauti kompensuoti nuostolius, juos pagrindžiant;

3.3.2. Paprašyti TIEKĖJO susipažinti su Valstybinės maisto veterinarinės tarnybos (toliau – VMVT) patikrinimo išvadomis ir jei yra nustatyta trūkumų su trūkumų šalinimo planu.

### 3.3.3. reikalauti, kad TIEKĖJAS tinkamai ir laiku vykdytų įsipareigojimus, nurodytus Pirkimo sutartyje ir Lietuvos Respublikoje galiojančiuose teisės aktuose;

### 3.3.4. tikrinti ar teikiamų Paslaugų kokybė atitinka Pirkimo sutarties reikalavimus, pareikšti TIEKĖJUI pastabas dėl Paslaugų teikimo. UŽSAKOVO pastebėti trūkumai fiksuojami raštu arba el. paštu ir turi būti TIEKĖJO sąskaita ištaisyti per UŽSAKOVO konkrečiu atveju nurodytą terminą;

### 3.3.5. neapmokėti Europos elektroninių sąskaitų faktūrų standarto neatitinkančių sąskaitų faktūrų, jeigu TIEKĖJAS jas pateikia ne Pirkimo sutartyje numatytomis priemonėmis;

### 3.3.6. išskaičiuoti netesybas ir kitus dėl TIEKĖJO kaltės patirtus nuostolius iš TIEKĖJUI mokėtinų sumų, prieš tai raštu informavęs TIEKĖJĄ;

### 3.3.7. sustabdyti mokėjimus TIEKĖJUI, jeigu TIEKĖJAS nevykdo arba netinkamai vykdo bet kokius Pirkimo sutartimi prisiimtus ar teisės aktuose numatytus įsipareigojimus, iki kol šie įsipareigojimai nebus tinkamai įvykdyti;

### 3.3.8. prašyti TIEKĖJO pateikti visus Paslaugų atitikimą Techninei specifikacijai pagrindžiančius dokumentus;

3.3.9. Pirkimo sutartyje nustatyta tvarka reikalauti TIEKĖJO pakeisti TIEKĖJO darbuotoją ir (ar) subtiekėją ar jo darbuotoją, tiesiogiai vykdantį Pirkimo sutartyje nurodytus įsipareigojimus, jeigu Pirkimo sutarties vykdymui paskirtas asmuo netinkamai vykdo ar pažeidžia Pirkimo sutartyje nurodytas pareigas;

3.3.10. prašyti TIEKĖJO pateikti informacija ir / ar dokumentus ir / ar deklaracijas arba kitus lygiaverčius įrodymus, kurie įrodytų Paslaugų atitikimą Pirkimo sutarties 3.4.6. p., 3.4.7. p., 3.4.22 p., 3.4.24. p. reikalavimams;

3.3.11. nustačius, kad Paslaugos neatitinka Pirkimo sutarties 3.4.22 p. nuostatų, reikalauti TIEKĖJO pakeisti Paslaugas į atitinkančias;

3.3.12. Kontroliuoti ir prižiūrėti, ar Paslaugų teikimo eiga, kokybė ir kaina (įkainis) atitinka Pirkimo dokumentų reikalavimus, teisės aktų reikalavimus, atlikti Paslaugos teikimo kokybės kontrolę gamybos eigoje, tikrinti pagalbines medžiagas bei žaliavas, jų pirminius įsigijimo dokumentus, atlikti patiekalų, maisto produktų laboratorinius tyrimus akredituotoje laboratorijoje bei tikrinti paruoštų patiekalų ir / ar maisto produktų kokybę, temperatūrinį rėžimą ir porcijų atitikimą valgiaraštyje numatytoms išeigoms. Už tikrinimui paimtus patiekalus ir/ar maisto produktus UŽSAKOVAS neapmoka. Esant ar įtarus maistą reglamentuojančių teisės aktų reikalavimų pažeidimų, Paslaugų tiekėjo (maisto tvarkymo subjekto) patikrinimą teisės aktų nustatyta tvarka atlieka Valstybinė maisto ir veterinarijos tarnyba (šiuo atveju išlaidos už maisto tvarkymo subjekto patikrinimą apmokamos Lietuvos Respublikos Maisto įstatymo ir Valstybinės maisto ir veterinarijos tarnybos nustatyta tvarka).;

3.3.13. Reikalauti TIEKĖJO pateikti užpildytą Pirkimo sutarties 2 priedą su ataskaitinio mėnesio informacija bei galiojančių ekologinę gamybą patvirtinančių dokumentų, sertifikatų produktams ir (arba) perdirbimo, gamybos veiklai, taip pat galiojančių „Nacionalinės žemės ūkio ir maisto produktų kokybės sistemos“ (toliau – NKP) gamintojų sertifikatų, kurie skelbiami VšĮ „Ekoagros“ svetainėje adresu [www.ekoagros.lt](http://www.ekoagros.lt) (produktų su saugomomis nuorodomis gamintojų sąrašai skelbiami Valstybinės maisto ir veterinarijos tarnybos interneto svetainėje adresu [www.vmvt.lt](http://www.vmvt.lt) ), važtaraščių, sąskaitų arba kitų lygiaverčių dokumentų kopijas siekiant įsitikinti, kad TIEKĖJAS laikosi 3.4.24.1.1 - 3.4.24.1.3 papunkčiuose nustatytų reikalavimų.

3.3.14. UŽSAKOVAS turi kitas teises, numatytas Pirkimo sutartyje ir Lietuvos Respublikoje galiojančiuose teisės aktuose.

## 3.4. TIEKĖJAS įsipareigoja:

### 3.4.1. Pirkimo sutartyje nustatytais terminais ir tvarka kaip įmanoma rūpestingiau bei efektyviau, panaudodamas visus reikiamus įgūdžius, žinias ir priemones suteikti Pirkimo sutarties priede Nr. 1 nurodytas Paslaugas;

## 3.4.2. Iki Paslaugų teikimo pradžios paskirti už Pirkimo sutarties vykdymą atsakingą asmenį ir pateikti šio asmens kontaktinius duomenis UŽSAKOVUI;

3.4.3. Užtikrinti, kad Paslaugos būtų teikiamos laiku, kokybiškai, įskaitant Paslaugų teikimą pagal profesinius, techninius standartus bei praktiką, ir atitiktų visus Pirkimo sutartyje bei Paslaugų teikimą reglamentuojančiuose teisės aktuose nustatytus reikalavimus;

## 3.4.4. Užtikrinti, kad Pirkimo sutartį vykdys tik tokią teisę turintys asmenys;

## 3.4.5. Užtikrinti, kad Paslaugas teiktų kvalifikuoti ir reikiamą Paslaugų teikimo patirtį turintys specialistai, UŽSAKOVUI pareikalavus pateikti tai įrodančius dokumentus;

3.4.6. UŽSAKOVUI pareikalavus supažindinti su VMVT patikrinimo išvadomis ir jei yra nustatyta trūkumų su trūkumų šalinimo planu, TIEKĖJAS minėtą informaciją privalo pateikti per 5 (penkias) darbo dienas;

3.4.7. Sutarties galiojimo metu privalo laikytis ekonominio naudingumo kriterijų:

3.4.7.1. Užtikrinti Pirkimo sutarties priede Nr. 1 nurodytą pietų metu patiekiamų karštų patiekalų skaičių ir teikti UŽSAKOVUI ataskaitas už faktiškai tiektus patiekalus per ataskaitinį mėnesinį laikotarpį iš numatytų valgiaraštyje (-čiuose);

3.4.7.2. Maisto gamyboje ir maisto produktų tiekime naudoti Pirkimo sutarties priede Nr. 1 nurodytą kiekį ekologiškos ir / ar NKP produkcijos. UŽSAKOVUI teikti užpildytą Pirkimo sutarties 2 priedą su ataskaitinio mėnesio informacija bei UŽSAKOVUI pareikalavus pateikti produkcijos tiekimą patvirtinančias sutartis / sutarties nuorašus su tiekėjais arba jei tiekėjas įsipareigoja tapti ekologiško viešojo maitinimo įstaiga, kaip apibrėžta 2009 m. gegužės 4 d. LR žemės ūkio ministro įsakymu Nr. 3D-309 patvirtintame maisto tvarkymo veiklos vykdytojų veiklos kontrolės ir viešojo maitinimo veiklos ekologiškumo ženklo suteikimo tvarkos apraše, jis po trijų mėnesių nuo veiklos pradžios privalo Užsakovui pateikti įrodymus, jog pateikė VšĮ Ekoagros Prašymą dėl maisto tvarkymo subjektų veiklos sertifikavimo ir viešojo maitinimo veiklos ekologiškumo ženklo suteikimo ir po keturių mėnesių nuo veiklos pradžios UŽSAKOVUI pateikti sertifikatą leidžiantį naudoti viešojo maitinimo veiklos ekologiškumo ženklą. Tiekėjas tapęs ekologiško viešojo maitinimo įstaiga Užsakovui kas ketvirtį pateikia pažymą išduotą VšĮ Ekoagros, apie konkretų praėjusio ketvirčio ekologiškumo procentą.

3.4.7.3. Užtikrinti Pirkimo sutarties priede Nr. 1 nurodytą šviežių daržovių ir vaisų kiekį ir teikti UŽSAKOVUI ataskaitas už faktiškai tiektus vaisius ir daržoves per ataskaitinį mėnesinį laikotarpį iš numatytų valgiaraštyje (-čiuose);

3.4.7.4. Pritaikyti tokią atsiskaitymo sistemą, kokia yra nurodyta Pirkimo sutarties priede Nr. 1 (jei taikoma);

3.4.7.5. Užtikrinti, kad paslaugą teiksiantys darbuotojai (technologas (-i), virėjas (-ai)) dalyvaus kvalifikacijos (vyrėjo(-os), technologo (-ės)) kėlimo kursuose / mokymuose / seminaruose, kaip nurodyta Pirkimo sutarties priede Nr. 1. Nedelsiant pateikti UŽSAKOVUI patvirtinančius dokumentus (sertifikatus, pažymėjimus ir pan.) apie įvykusius kvalifikacijos kėlimo kursus / mokymus / seminarus (jei taikoma);

3.4.7.6. Maisto gamyboje ir maisto produktų tiekime naudoti Pirkimo sutarties priede Nr. 1 nurodytą kiekį maisto produktų ženklintų simboliu „Rakto skylutė“ arba lygiaverčiu. UŽSAKOVUI pateikti užpildytą Pirkimo sutarties 2 priedą su ataskaitinio mėnesio informacija bei UŽSAKOVUI pareikalavus pateikti sunaudotų / tiektų produktų sąrašą ženklintų simboliu „Rakto skylutė“ arba lygiaverčiu ir jų įsigijimą patvirtinančias sutartis / sutarties nuorašus su tiekėjais (jei taikoma);

3.4.7.7. Maisto gamyboje naudoti Pirkimo sutarties priede Nr. 1 nurodytą kiekį šviežios arba atvėsintos mėsos ir šviežios arba atvėsintos žuvies. UŽSAKOVUI teikti užpildytą Pirkimo sutarties 2 priedą su ataskaitinio mėnesio informacija bei UŽSAKOVUI pareikalavus pateikti produkcijos tiekimą patvirtinančias sutartis / sutarties nuorašus su tiekėjais (jei taikoma);

3.4.7.8. Maisto gamyboje naudoti Pirkimo sutarties priede Nr. 1 nurodytą kiekį viso grūdo produkcijos. UŽSAKOVUI teikti užpildytą Pirkimo sutarties 2 priedą su ataskaitinio mėnesio informacija bei UŽSAKOVUI pareikalavus pateikti produkcijos tiekimą patvirtinančias sutartis / sutarties nuorašus su tiekėjais (jei taikoma);

3.4.7.9. Užtikrinti tokią patiekalų įvairovę, kokia nurodyta Pirkimo sutarties priede Nr. 1 ir teikti UŽSAKOVUI ataskaitas už faktiškai tiektus patiekalus per ataskaitinį mėnesinį laikotarpį iš numatytų valgiaraštyje (-čiuose) (jei taikoma);

3.4.7.10. Pateikti patiekalų fotonuotraukas prie valgiaraščių ir technologinių kortelių ir / ar patiekalų nuotraukas pateikti prie valgiaraščių ir technologinių kortelių bei su pateiktomis nuotraukomis turi būti galimybė susipažinti vaikams bei vaikų atstovams pagal įstatymą viešai prieinamoje vietoje (valgykloje prie meniu ir / ar patiekalų kainų) (jei taikoma);

3.4.7.11. Tiekėjui įsipareigojus sutarties vykdymo metu pasitelkti dietisto kvalifikaciją turintį darbuotoją valgiaraščių sudarymui, privalo pateikti UŽSAKOVUI galiojančią sutartį su dietisto kvalifikaciją turinčiu darbuotoju ir jo išsilavinimą patvirtinantį dokumentą (jei taikoma);

3.4.7.12. Ne vėliau kaip per tris mėnesius nuo sutarties pasirašymo dienos įdiegti elektroninę maitinimo užsakymų ir atsiskaitymų sistemą, kaip nurodyta Pirkimo sutarties priede Nr. 1 (jei taikoma);

3.4.7.13. Sudaryti galimybes mokinių aptarnavimo formai nurodytai Pirkimo sutarties priede Nr. 1 ir užtikrinti jos laikymąsi (jei taikoma).

### 3.4.8. Bendradarbiaujant su UŽSAKOVU suteikti UŽSAKOVUI jo pagrįstai prašomą, TIEKĖJO turimą informaciją ir (ar) dokumentus, būtinus tinkamam Pirkimo sutarties vykdymui;

3.4.9. Operatyviai bei savo sąskaita pašalinti visus pastebėtus teikiamų Paslaugų trūkumus ir netikslumus ir savo kompetencijos ribose išspręsti visus su tuo susijusius klausimus bei problemas;

3.4.10. nedelsiant bet ne vėliau nei per 3 (tris) darbo dienas nuo aplinkybių paaiškėjimo, raštu informuoti UŽSAKOVĄ apie bet kurias aplinkybes, kurios trukdo ir (ar) gali sutrukdyti TIEKĖJUI įvykdyti sutartinius įsipareigojimus Pirkimo sutartyje nustatytais terminais, tvarka bei pagal patvirtintus valgiaraščius. Toks pranešimas nepanaikina PIRKĖJO teisės skaičiuoti netesybas pagal Pirkimo sutartį ar reikalauti atlyginti kitus nuotolius, jeigu Paslaugos nebūtų suteiktos laiku (ši sąlyga negalioja, jeigu aplinkybės priklauso nuo UŽSAKOVO arba trečiųjų šalių);

### 3.4.11. teikiant Paslaugas laikytis Lietuvos Respublikoje galiojančių įstatymų ir kitų teisės aktų reikalavimų, ir užtikrinti, kad TIEKĖJO ar jo pasitelkto subtiekėjo (-ų) (jeigu pasitelkiamas) darbuotojai jų laikytųsi. TIEKĖJAS garantuoja UŽSAKOVUI ir (ar) trečiajai šaliai nuostolių atlyginimą, jeigu TIEKĖJO ar jo pasitelkto Subtiekėjo (-ų) (jeigu pasitelkiamas) darbuotojai nesilaikytų įstatymų ar kitų teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;

## 3.4.12. užtikrinti, kad Pirkimo sutartį vykdys tik teisę verstis atitinkama veikla turintys asmenys, įskaitant ir pasitelkiamą (-us) subtiekėją (-us) (jeigu pasitelkiamas), neatsižvelgiant į tai, ar TIEKĖJO kvalifikacija dėl teisės verstis atitinkama veikla buvo tikrinama arba tikrinama ne visa apimtimi;

## 3.4.13. Be raštiško UŽSAKOVO sutikimo neperduoti tretiesiems asmenims pagal Pirkimo sutartį prisiimtų įsipareigojimų ir bet kokiu atveju atsakyti už visus Pirkimo sutartimi prisiimtus įsipareigojimus, nepaisant to, ar Pirkimo sutarties vykdymui bus pasitelkiami tretieji asmenys;

## 3.4.14. Užtikrinti Pirkimo sutarties vykdymo metu gautos ir su Pirkimo sutarties vykdymu susijusios informacijos saugumą ir konfidencialumą;

## 3.4.15. Sudaryti sąlygas UŽSAKOVOatstovams vykdyti Paslaugos teikimo kokybės kontrolę gamybos eigoje, tikrinti pagalbines medžiagas bei žaliavas, jų pirminius įsigijimo dokumentus bei paruoštų patiekalų kokybę, temperatūrinį režimą ir porcijų atitikimą valgiaraštyje numatytomis išeigomis;

3.4.16. Sudarius Pirkimo sutartį, tačiau ne vėliau negu Pirkimo sutartis pradedama vykdyti, UŽSAKOVUI raštu arba el. paštu pranešti tuo metu žinomų subtiekėjų pavadinimus, kontaktinius duomenis ir jų atstovus;

3.4.17. Iki maitinimo paslaugų teikimo pradžios gauti teisės aktų nustatyta tvarka išduotą maisto tvarkymo subjekto patvirtinimo pažymėjimą (pagrindinė leidžiama ekonominės veiklos rūšis 56.29 (kita maitinimo teikimo veikla)), reikalingą Konkretaus pirkimo Sutarčiai vykdyti (pagal Sutartyje nurodytą paslaugų teikimo adresą).

3.4.18. UŽSAKOVUI suderinimui pateikti valgiaraštį (su paskaičiuotomis kainomis, šalia nurodant sutarties 1 priede fiksuotus patiekalų įkainius pagal mato vnt.) bei technologines korteles, per 10 darbo dienų nuo sutarties pasirašymo.

### 3.4.19. savo sąskaita apsaugoti UŽSAKOVĄ nuo bet kokių pretenzijų ar nuostolių, atsirandančių dėl TIEKĖJO ar asmenų, už kuriuos atsako TIEKĖJAS, veiksmų ar aplaidumo vykdant Pirkimo sutartį bei atlyginti dėl šių veiksmų padarytus nuostolius UŽSAKOVUI ir (ar) tretiesiems asmenims, tame tarpe ir dėl bet kokių teisės aktų pažeidimo ar bet kokių kitų asmenų teisių pažeidimo;

### 3.4.20. nenaudoti UŽSAKOVO prekės ženklo ar pavadinimo jokioje reklamoje, leidiniuose ar kt. be išankstinio raštiško UŽSAKOVO sutikimo;

3.4.21. užtikrinti iš UŽSAKOVO Pirkimo sutarties vykdymo metu gautos ir su Pirkimo sutarties vykdymu susijusios informacijos konfidencialumą ir apsaugą;

3.4.22. Mobilizacijos, karo, neparastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl VPĮ 45 str. 21 d. 3 p. nuostatos taikymo, užtikrinti, kad paslaugos nėra teikiamos iš valstybių ar teritorijų, nurodytų VPĮ 45 str. 21 d. 3 p.;

3.4.23. Užtikrinti papildomas saugumo ir dezinfekavimo priemones karantino, ekstremaliosios situacijos, ekstremalaus įvykio laikotarpiu, konkretaus atvejo metu laikytis tuo metu galiojančiais teisės aktų reikalavimais ir / ar rekomendacijomis. Šių priemonių taikymą TIEKĖJAS užtikrina ir įgyvendina savo sąnaudomis

3.4.24. TIEKĖJAS sutarties vykdymo metu įsipareigoja laikytis aplinkos apsaugos kriterijų pagal tuo metu galiojančius teisės aktus:

3.4.24.1. ne mažiau kaip 30 proc. perkamų maisto produktų kiekio (kilogramais, litrais, vienetais) turi atitikti bent vieną iš šių minimalių aplinkos apsaugos kriterijų:

3.4.24.1.1. produktai turi turėti ekologiškam produktui išduotą sertifikatą pagal 2018 m. gegužės 30 d. Europos Parlamento ir Tarybos reglamento (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 su visais pakeitimais ir papildymais, reikalavimus;

3.4.24.1.2. produktai turi atitikti 2012 m. lapkričio 21 d. Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų ir (ar) Lietuvos Respublikos žemės ūkio ministro 2015 m. sausio 7 d. įsakymo Nr. 3D-10 „Dėl žemės ūkio ir maisto produktų saugomų kilmės vietos nuorodų, saugomų geografinių nuorodų ir garantuotų tradicinių gaminių įregistravimo ir kai kurių žemės ūkio ministro įsakymų pripažinimo netekusiais galios“ reikalavimus ir jiems suteikta saugoma geografinė nuoroda ir (ar) saugoma kilmės vietos nuoroda, ir (ar) garantuoto tradicinio gaminio nuoroda (toliau – saugomos nuorodos);

3.4.24.1.3. produktai turi būti sertifikuoti ženklu „Kokybė“, kaip numatyta Lietuvos Respublikos žemės ūkio ministro 2022 m. gegužės 20 d. įsakymu Nr. 3D-351 „Dėl Nacionalinės maisto kokybės sistemos taisyklių patvirtinimo ir kai kurių žemės ūkio ministro įsakymų pripažinimo netekusiais galios“ ar atitikti Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005, 16 straipsnio 1 punkto b dalyje nurodytų lygiaverčių kitų valstybių narių pripažintų maisto produktų kokybės sistemų (toliau – lygiavertės kitų valstybių narių pripažintos maisto produktų kokybės sistemos) reikalavimus.

3.4.24.1.4. Pagal aukščiau išvardintus 3.4.24.1.1. - 3.4.24.1.3 papunkčiuose nurodytus kriterijus perkamas patiekalams ruošti ir tiekiamų maisto produktų kiekis turi sudaryti ne mažiau nei 30 procentų viso perkamų patiekalams ruošti ir maisto produktus tiekti maisto produktų kiekio (kilogramais, litrais, vienetais). TIEKĖJAS turi pateikti Pirkimo sutarties 2 priedą su ataskaitinio mėnesio informacija visą sutarties galiojimo laikotarpį bei UŽSAKOVUI pareikalavus, maisto produktų įsigijimą pagrindžiančius dokumentus (važtaraščius, sąskaitas ir kt.).

3.4.24.2. Paslaugai teikti turi būti sunaudojama mažiau gamtos išteklių ir (ar) sudėtyje turi būti pakartotinai panaudotų ir (ar) perdirbtų medžiagų ir laikytis Aplinkos apsaugos ministro įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.4.1 punkte nustatyto aplinkosauginio principo, t. y.:

3.4.24.2.1. Maistas ir gėrimai turi būti pateikiami naudojant daugkartinio naudojimo stalo įrankius ir indus bei staltieses.

3.4.24.2.2. Susidariusios atliekos (stiklas, popierius, plastikas, metalas ir kt.) turi būti rūšiuojamos ir perduodamos atliekas tvarkančioms įmonėms. TIEKĖJAS privalo pateikti pasirašytą sutartį su atliekas tvarkančia įmone;

3.4.24.2.3. Biologiškai skaidžios atliekos turi būti surenkamos atskirai ir perduodamos šias atliekas kompostuojančioms ar kitaip naudojančioms įmonėms. TIEKĖJAS privalo pateikti pasirašytą sutartį su atliekas tvarkančia įmone, UŽSAKOVUI pareikalavus turi būti pateikiami dokumentai patvirtinantys perduotų atliekų kiekį.

3.5. TIEKĖJAS įsipareigoja tinkamai vykdyti kitus įsipareigojimus, numatytus Pirkimo sutartyje ir Lietuvos Respublikoje galiojančiuose teisės aktuose.

## 3.6. TIEKĖJAS turi teisę:

### 3.6.1. reikalauti, kad UŽSAKOVAS priimtų kokybiškas ir Pirkimo sutartyje nustatytus reikalavimus atitinkančias Paslaugas bei sumokėtų už jas Pirkimo sutartyje nustatytą kainą Pirkimo sutartyje nustatytomis sąlygomis ir tvarka;

### 3.6.2. reikalauti, kad UŽSAKOVAS tinkamai ir laiku vykdytų kitus įsipareigojimus, nurodytus Pirkimo sutartyje ir Lietuvos Respublikoje galiojančiuose teisės aktuose;

### 3.6.3. prašyti, kad UŽSAKOVAS pateiktų Pirkėjo turimus dokumentus ir (ar) kitą informaciją, kurie yra būtini TIEKĖJO tinkamam Pirkimo sutartimi prisiimtų įsipareigojimų įvykdymui;

3.6.4. Gauti visą informaciją, reikalingą tinkamam Pirkimo sutarties vykdymui;

3.6.5. TIEKĖJAS turi kitas teises, numatytas Pirkimo sutartyje ir Lietuvos Respublikoje galiojančiuose teisės aktuose.

# 4. Pirkimo sutarties kaina (įkainis) ir mokėjimo tvarka

4.1. Pirkimo sutartis yra fiksuoto įkainio sutartis, kurios kainos (įkainiai) yra nurodytos Pirkimo sutarties priede Nr. 1. Fiksuotas įkainis gali būti peržiūrėtas pagal Pirkimo sutartyje nustatytą fiksuoto įkainio peržiūros tvarką.

# 4.2. Pirkimo sutarties kainos apskaičiavimo būdas ir Pradinės sutarties vertė nurodyta Pirkimo sutarties priede.

## 4.3. Į Paslaugų kainą yra įskaičiuoti visi mokesčiai ir visos TIEKĖJO išlaidos, apimančios viską, ko reikia visiškam ir tinkamam Pirkimo sutarties įvykdymui (įskaitant sąskaitų faktūrų pateikimo šioje Pirkimo sutartyje numatytomis priemonėmis išlaidas):

### 4.3.1. apsirūpinimo medžiagomis ar įrankiais, reikalingais Paslaugoms teikti, išlaidos;

### 4.3.2. transporto išlaidos;

### 4.3.3. darbo užmokesčio ir / ar atlyginimo subtiekėjui išlaidos;

### 4.3.4. visos su dokumentų, numatytų Techninėje specifikacijoje ir Pirkimo sutartyje, rengimu, vertimu (jei reikalaujama) ir pateikimu susijusios išlaidos;

### 4.3.5. Pirkimo sutarties sąlygose ar Techninėje specifikacijoje nurodytos UŽSAKOVO darbuotojų mokymo ir konsultavimo išlaidos;

### 4.3.6. licencijų, patentų, leidimų ir pan. gavimo išlaidos;

### 4.3.7. kitos su Paslaugų teikimu ir kitų Pirkimo sutartyje numatytų įsipareigojimų vykdymu susijusios išlaidos ir mokesčiai:

4.3.7.1. darbuotojų, tiesiogiai susijusių su maitinimo organizavimu, darbo užmokesčio, valstybinio socialinio draudimo įmokų, virtuvės ir pagalbinių patalpų priežiūros, smulkaus paprastojo remonto, mokesčius už elektrą, vandenį ir nuotekas, patalpų nuomą bei kitų, su maisto gaminimu, patiekimu, pardavimu susijusias išlaidos; visos tiesioginės ir netiesioginės išlaidos, susijusios su Paslaugų teikimu. Tiekėjas vykdo visas mokestines prievoles, kurios gali atsirasti teikiant Pirkimo sutartyje nurodytas Paslaugas, ir prisiima visą riziką, susijusią su mokestinių prievolių pasikeitimu ar atsiradimu (jei toks atvejis būtų).

4.4. Vykdant Pirkimo sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), teikiamos TIEKĖJO pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis Sąskaitų administravimo bendrosios informacinės sistemos (toliau – SABIS) priemonėmis. UŽSAKOVAS elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas UŽSAKOVO ir TIEKĖJO bendravimas ir keitimasis informacija naudojantis SABIS.

4.5. UŽSAKOVAS sumoka TIEKĖJUI už tinkamai ir kokybiškai suteiktas Paslaugas šalims pasirašius Paslaugų perdavimo–priėmimo aktą ir TIEKĖJUI Pirkimo sutartyje nustatyta tvarka pateikus sąskaitą faktūrą, ne vėliau kaip per [UŽSAKOVO nurodomas apmokėjimo terminas] kalendorinių dienų, skaičiuojamųnuo sąskaitos pateikimo dienos, lėšas pervesdamas į TIEKĖJO banko sąskaitą. Šiame Pirkimo sutarties punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti atskiru raštišku Šalių susitarimu, tačiau bet kokiu atveju šie terminai negali viršyti 60 (šešiasdešimt) kalendorinių dienų.

4.6. Mokėtina suma už suteiktas nemokamo maitinimo paslaugas apskaičiuojama kas mėnesį už faktiškai nemokamai maitintų asmenų skaičių sutartyje nurodytomis kainomis (įkainiais). TIEKĖJAS įsipareigoja iki einamojo mėnesio 5 darbo dienos pateikti UŽSAKOVUI suteiktų nemokamo maitinimo paslaugų aktą kartu su sąskaita faktūra. Už kitas Paslaugas mokamo maitinimo ir / ar papildomo maitinimo – užkandžių stalo (bufeto) užkandžius / patiekalus (toliau – užkandžių bufetas) atsiskaito trečiosios šalys TIEKĖJO ir UŽSAKOVO pasirinktu už kitas paslaugas apmokėjimo būdu TIEKĖJO nurodytais ir su UŽSAKOVU suderintomis kainomis (įkainiais) (kai taikoma). TIEKĖJAS įsipareigoja iki einamojo mėnesio 5 darbo dienos pateikti UŽSAKOVUI suteiktų mokamo maitinimo ir / ar užkandžių bufeto apyvartą patvirtinančius dokumentus.

4.7. Avansiniai mokėjimai nėra numatyti.

## 4.8. Paslaugų kainos perskaičiavimas:

4.8.1. PVM pokyčio atveju:

4.8.1.1. Jeigu Pirkimo sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką TIEKĖJO teikiamų Paslaugų Pirkimo sutartyje nurodytai kainai (įkainiui), Pirkimo sutartyje nurodyta Paslaugų kaina (įkainis) perskaičiuojama nekeičiant Paslaugų kainos (įkainio) be PVM, ją didinant arba mažinant. Perskaičiavimas įforminamas Pirkimo sutarties pakeitimu, kuris tampa neatskiriama Pirkimo sutarties dalimi. Perskaičiuota Paslaugų kaina (įkaini) taikoma už tą Paslaugų dalį, už kurią sąskaita išrašoma galiojant naujam PVM. Jeigu Paslaugų kainos (įkainio) perskaičiavimą dėl pasikeitusio (padidėjusio ar sumažėjusio) PVM inicijuoja TIEKĖJAS, jis turi raštu kreiptis į UŽSAKOVĄ ir pateikti konkrečius skaičiavimus dėl pasikeitusio PVM įtakos Paslaugų kainai. UŽSAKOVAS taip pat turi teisę inicijuoti Paslaugų kainos (įkainio) perskaičiavimą dėl pasikeitusio PVM.

4.8.2. Pasikeitus Bazinės socialinės išmokos dydžiui (BSI), kai nuo to priklauso nemokamo maitinimo įkainio dydis. Perskaičiavimas įforminamas Pirkimo sutarties pakeitimu, kuris tampa neatskiriama Pirkimo sutarties dalimi. Perskaičiuota Paslaugų kaina (įkainis) taikoma už tą Paslaugų dalį, už kurią sąskaita išrašoma galiojant jau perskaičiuotam įkainiui. Kainos (įkainio) perskaičiavimą gali inicijuoti bet kuri sutarties Šalis, kreipiantis raštu pateikiant konkrečius skaičiavimus.

4.8.3. Bendro kainų lygio kitimo atveju (taikoma mokamo maitinimo atveju):

4.8.3.1. bet kuri Pirkimo sutarties šalis turi teisę inicijuoti paslaugų įkainių perskaičiavimą (keitimą) ne anksčiau kaip po 3 mėnesių nuo Pirkimo sutarties sudarymo dienos (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), jeigu BĮ Valstybės duomenų agentūros ([www.stat.gov.lt](http://www.stat.gov.lt)) kas mėnesį skelbiamo vartotojų kainų indekso Vartojimo prekių ir paslaugų kainų pokytis (k), apskaičiuotas kaip nustatyta 4.8.3.1.2. papunktyje, viršija 5 procentus. Atlikdamos perskaičiavimą Šalys vadovaujasi BĮ Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus BĮ Valstybės duomenų agentūros ar kitos institucijos išduoto dokumento ar patvirtinimo:

#### 4.8.3.1.1. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinę Pirkimo sutarties vertę.

#### 4.8.3.1.2. Perskaičiuotieji įkainiai taikomi suteiktoms Paslaugoms ir (ar) užsakymams, pateiktiems po to, kai Šalys sudaro susitarimą dėl įkainių perskaičiavimo.

Nauji įkainiai apskaičiuojami pagal formulę:

**A1 ═ A + (k / 100 x A), kur**

A – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

A1 – perskaičiuotas (pakeistas) įkainis (Eur be PVM).

k – pagal vartotojų kainų indeksą „1112 Valgyklos“apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

k = Ind(naujausias) / Ind(pradžia) x 100 – 100 (proc.), kur

Ind(naujausias)– kreipimosi dėl kainos perskaičiavimo išsiuntimo kitai Šaliai datą naujausias paskelbtas vartojimo prekių ir paslaugų indeksas „1112 Valgyklos“.

Ind(pradžia)– laikotarpio pradžios datos (mėnesio) vartojimo prekių ir paslaugų indeksas „1112 Valgyklos“. Pirmojo perskaičiavimo atveju laikotarpio pradžia (mėnuo) yra Pirkimo sutarties sudarymo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

4.8.3.2. skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (BĮ Valstybės duomenų agentūra pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „A“ suapvalinamas iki keturiųskaitmenų po kablelio.

4.8.3.3. Vėlesnis įkainių arba kainų perskaičiavimas negali apimti laikotarpio, už kurį jau buvo atliktas perskaičiavimas.

4.8.3.4. Susitarimas dėl įkainių perskaičiavimo (keitimo) pasirašomas ne vėliau kaip per 10 darbo dienų nuo prašymo perskaičiuoti įkainį gavimo dienos. Sutarties šalis negali atsisakyti perskaičiuoti Pirkimo sutarties įkainį, jeigu tenkinamos Pirkimo sutarties 4.8.3.1 p. nurodytos sąlygos. Perskaičiuoti Paslaugų įkainiai taikomi užsakymams, pateiktiems po to, kai Šalys pasirašo susitarimą dėl jų perskaičiavimo.

4.8.4. Savivaldybės, kurios pavaldume yra UŽSAKOVAS (toliau – Savivaldybė), administracijos direktoriaus įsakymu, Savivaldybės tarybos sprendimu ar mero potvarkiu pakeitus nemokamo maitinimo dienos įkainius ir (ar) maitinimo produkto ir (ar) gamybos išlaidų įkainius, įkainiai perskaičiuojami per 30 kalendorinių dienų nuo Savivaldybės administracijos direktoriaus įsakymo įsigaliojimo dienos, jeigu Savivaldybės administracijos direktoriaus įsakyme nenurodyta kita perskaičiuotų įkainių taikymo data. Jeigu Savivaldybės administracijos direktoriaus įsakyme dėl nemokamo maitinimo įkainių perskaičiavimo yra nustatyta įkainių taikymo data, tai nauji įkainiai bus taikomi mokant už paslaugas, suteiktas po Savivaldybės administracijos direktoriaus įsakyme nurodytos datos. Taikoma nemokamo maitinimo paslaugoms.

## 4.9. Atsiskaitant už Paslaugas negali būti taikomi Pirkimo sutartyje nenumatyti mokesčiai ar kainos.

4.10. Už TIEKĖJO pasiūlyme arba Techninėje specifikacijoje nenurodytas, tačiau su viešojo pirkimo objektu susijusias Paslaugas bus apmokėta ne didesnėmis nei užsakymo pateikimo dieną TIEKĖJO prekybos vietoje, kataloge ar interneto svetainėje nurodytomis galiojančiomis šių Paslaugų kainomis arba, jei tokios kainos neskelbiamos, TIEKĖJO pasiūlytomis, konkurencingomis ir rinką atitinkančiomis kainomis.

# 5. Paslaugų kokybė, perdavimo ir priėmimo tvarka

5.1. Paslaugų suteikimo terminas: [UŽSAKOVO nurodomas terminas] mėnesiai nuo Pirkimo sutarties įsigaliojimo dienos.

5.2 Maitinimo paslaugos pradedamos teikti nuo [UŽSAKOVO nurodyta maitinimo paslaugų teikimo konkreti data], o jei maistas gaminamas Užsakovo patalpose ir nuo pirkimo sutarties pasirašymo iki šiame punkte nurodytos datos lieka mažiau kaip 14 (keturiolika) kalendorinių dienų – ne vėliau kaip per 14 (keturiolika) kalendorinių dienų nuo pirkimo sutarties pasirašymo (šis laikas skirtas Tiekėjui pasiruošti tinkamam paslaugų teikimui, patalpų paruošimui, įrangos ar kito inventoriaus atgabenimui ar pan.).

5.3. Paslaugų užsakymai (jei taikomi) pateikiami Šalims priimtinu būdu (el. paštu / elektronine užsakymo sistema).

5.4. Nemokamo maitinimo paslaugos perduodamos Pirkimo sutarties Šalims pasirašant Paslaugų perdavimo–priėmimo aktą, kuris pasirašomas saugiais elektroniniais parašais arba 2 (dviem) vienodą teisinę galią turinčiais egzemplioriais po vieną kiekvienai šaliai. UŽSAKOVAS įsipareigoja priimti tinkamai ir laiku suteiktas Paslaugas, atitinkančias Pirkimo sutartyje, Techninėje specifikacijoje ir Lietuvos Respublikoje galiojančiuose teisės aktuose nustatytus reikalavimus, pasirašydamas Paslaugų perdavimo–priėmimo aktą ne vėliau kaip per 5 (penkias) darbo dienas nuo TIEKĖJO kreipimosi dienos, arba per šį terminą nurodyti suteiktų Paslaugų trūkumus TIEKĖJUI. Abiem šalims pasirašius Paslaugų perdavimo–priėmimo aktą, TIEKĖJAS įsipareigoja ne vėliau kaip per 2 (dvi) darbo dienas Pirkimo sutartyje nustatyta tvarka pateikti sąskaitą faktūrą. Jei tai aiškiai nurodyta sąskaitoje faktūroje, priėmimo-perdavimo aktu laikys ir Šalių tinkamai įgaliotų asmenų patvirtintą ir pasirašytą sąskaitą faktūrą. UŽ mokamo maitinimo ir / ar užkandžių bufeto suteiktas paslaugas TIEKĖJAS įsipareigoja iki einamojo mėnesio 5 darbo dienos pateikti UŽSAKOVUI apyvartą patvirtinančius dokumentus, pasirašytus TIEKĖJO įgalioto asmens.

5.5. Kartu su Paslaugų perdavimo-priėmimo aktu TIEKĖJAS turi pateikti UŽSAKOVUI visus dokumentus, kurie yra būtini teikiant Paslaugas sukurtų rezultatų naudojimui (jei taikoma). Dokumentai turi būti originalo kalba bei pateiktas vertimas į lietuvių kalbą, patvirtintas vertėjo parašu ir vertimo biuro antspaudu (jei taikoma).

5.6. TIEKĖJAS garantuoja, kad Paslaugų perdavimo–priėmimo aktu perduotos Paslaugos atitinka Pirkimo sutartyje, Techninėje specifikacijoje ir (ar) Lietuvos Respublikoje galiojančiuose teisės aktuose nustatytus reikalavimus. Jeigu Paslaugų perdavimo ir priėmimo metu nustatoma, kad Paslaugos neatitinka Pirkimo sutartyje, Techninėje specifikacijoje ir (ar) Lietuvos Respublikoje galiojančiuose teisės aktuose nustatytų reikalavimų, UŽSAKOVAS turi teisę nepasirašyti Paslaugų perdavimo–priėmimo akto, raštu TIEKĖJUI nurodydamas suteiktų Paslaugų trūkumus. TIEKĖJAS, gavęs šiame Pirkimo sutarties papunktyje nurodytą UŽSAKOVO pranešimą, privalo visus UŽSAKOVO nurodytus Paslaugų trūkumus pašalinti taip, kad UŽSAKOVUI perduodamos Paslaugos visiškai atitiktų Pirkimo sutarties, Techninės specifikacijos ir (ar) Lietuvos Respublikoje galiojančių teisės aktų nustatytus reikalavimus.

## 5.7. Jeigu TIEKĖJAS per UŽSAKOVO nurodytą terminą UŽSAKOVO nurodytų Paslaugų trūkumų nepašalina ir, UŽSAKOVAS įgyja teisę imtis visų reikiamų savo teisių gynybos priemonių, įskaitant bet neapsiribojant, Pirkimo sutartyje numatytų netesybų taikymą, Pirkimo sutarties nutraukimą ir (arba) Pirkimo sutarties įvykdymo užtikrinimo priemonių taikymą bei nuostolių išieškojimą.

5.8. TIEKĖJAS atsako už bet kokį suteiktomis Paslaugomis sukurto rezultato, kuris buvo Paslaugų perdavimo UŽSAKOVUI momentu, neatitikimą kokybės reikalavimams, net jeigu tas neatitikimas paaiškėja vėliau. Jei UŽSAKOVAS pastebi Paslaugų trūkumus, kurių jis nepastebėjo priimdamas Paslaugas, UŽSAKOVAS privalo pranešti apie trūkumus TIEKĖJUI. Pranešus apie trūkumus, TIEKĖJAS privalo ištaisyti juos per UŽSAKOVO nurodytą protingą terminą. Jeigu TIEKĖJAS per nurodytą protingą terminą nepašalina atliktų Paslaugų trūkumų, apie kuriuos jį informavo UŽSAKOVAS, tai UŽSAKOVAS turi teisę šiuos trūkumus ištaisyti savo lėšomis ir reikalauti TIEKĖJO atlyginti UŽSAKOVO patirtas išlaidas šalinant trūkumus bei atlyginti UŽSAKOVO patirtus nuostolius, atsiradusius dėl nustatytų TIEKĖJO suteiktų paslaugų trūkumų.

5.9. Pirkimo sutarties vykdymo metu Paslaugos turi būti keičiamos, UŽSAKOVUI pareikalavus, kad Paslaugos atitiktų Pirkimo sutarties 3.4.22 p.

# 6. Atsakomybė

6.1. Pirkimo sutarties šalių atsakomybė yra nustatoma pagal galiojančius Lietuvos Respublikos teisės aktus ir Pirkimo sutartį. Šalys įsipareigoja tinkamai vykdyti Pirkimo sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

6.2. UŽSAKOVUI laiku nesumokėjus TIEKĖJUI dėl UŽSAKOVO kaltės, TIEKĖJAS turi teisę reikalauti 0,05 proc. dydžio delspinigius nuo vėluojamos sumokėti sumos.

## 6.3. Jeigu TIEKĖJAS nevykdo, netinkamai vykdo ar vėluoja vykdyti sutartinius įsipareigojimus per Pirkimo sutartyje ir (ar) Techninėje specifikacijoje nurodytus terminus, UŽSAKOVUI raštu pareikalavus, TIEKĖJAS turi sumokėti UŽSAKOVUI 300 Eur dydžio baudą už kiekvieną uždelstą vykdyti ar ištaisyti netinkamai vykdomus sutartinius įsipareigojimus dieną. PIRKĖJAS delspinigius/baudas TIEKĖJUI gali išskaičiuoti iš TIEKĖJUI pagal Pirkimo sutartį mokėtinų sumų.

6.4. UŽSAKOVUI neįvykdžius pareigos per Pirkimo sutarties galiojimo terminą nupirkti Paslaugų už ne mažiau kaip [nuo 30 iki 100] procentų Pradinės sutarties vertės ir Šalims nepratęsus Pirkimo sutarties galiojimo, UŽSAKOVAS sumoka 10 procentų dydžio baudą nuo neišpirktos Pirkimo sutarties 3.1.6 p. įsipareigotos išpirkti Pradinės sutarties vertės per 5 (penkias) darbo dienas nuo TIEKĖJO rašytinio pareikalavimo gavimo dienos.

6.5. UŽSAKOVUI raštu pareikalavus pašalinti Paslaugų teikimo trūkumus nustatytus pagal 3.3.1 p., o nesant galimybės juos pašalinti, UŽSAKOVUI pareikalavus TIEKĖJAS privalo kompensuoti susidariusius nuostolius ir pagrįsti priežastis.

6.6. UŽSAKOVUI pagal 3.3.9 p. pareikalavus pakeisti darbuotoją ir (ar) subtiekėją ar jo darbuotoją, tiesiogiai vykdantį Pirkimo sutartyje nurodytus įsipareigojimus, kurie netinkamai teikia Paslaugas, TIEKĖJAS privalo pakeisti darbuotoją ir (ar) subtiekėją ar jo darbuotoją per 15 (penkiolika) kalendorinių dienų, TIEKĖJUI nevykdant šio įsipareigojimo, o UŽSAKOVUI raštu pareikalavus, TIEKĖJAS turi sumokėti 100 Eur dydžio baudą už kiekvieną uždelstą vykdyti sutartinius įsipareigojimus dieną.

6.7. Netesybų sumokėjimas neatleidžia Pirkimo sutarties Šalių nuo pareigos vykdyti Pirkimo sutartyje prisiimtus įsipareigojimus.

6.8. Nutraukus Pirkimo sutartį dėl TIEKĖJO padaryto esminio Pirkimo sutarties pažeidimo, TIEKĖJAS privalo sumokėti 10 proc. nuo Pradinės sutarties vertės dydžio baudą, kuri laikytina minimaliais UŽSAKOVO nuostoliais. Baudos sumokėjimas nesiejamas su visišku UŽSAKOVO patirtų nuostolių atlyginimu ir neatleidžia TIEKĖJO nuo pareigos juos visiškai atlyginti. UŽSAKOVAS turi teisę išskaičiuoti baudą iš TIEKĖJUI mokėtinų sumų, o jei mokėtinų sumų nėra, TIEKĖJAS privalo sumokėti baudą per 5 (penkias) darbo dienas nuo UŽSAKOVO rašytinio pareikalavimo gavimo dienos.

## 6.9. Nutraukus Pirkimo sutartį dėl UŽSAKOVO kaltės, UŽSAKOVAS privalo sumokėti 10 proc. nuo Pradinės sutarties vertės dydžio baudą, kuri laikytina minimaliais TIEKĖJO nuostoliais. Baudos sumokėjimas nesiejamas su visišku TIEKĖJO patirtų nuostolių atlyginimu ir neatleidžia UŽSAKOVO nuo pareigos juos visiškai atlyginti. UŽSAKOVAS privalo sumokėti baudą per 5 (penkias) darbo dienas nuo TIEKĖJO rašytinio pareikalavimo gavimo dienos.

## 6.10. Jei TIEKĖJAS vykdydamas Pirkimo sutartį nesilaiko galiojančių teisės aktų reikalavimų arba nevykdo arba netinkamai vykdo šioje Pirkimo sutartyje numatytus įsipareigojimus, ir dėl to bet kuris trečiasis asmuo (kompetentingos įgaliotos valstybinės institucijos ar organizacijos ir pan.) pritaiko baudas ar kitas sankcijas UŽSAKOVUI, ir (ar) UŽSAKOVAS patiria nuostolių, TIEKĖJAS įsipareigoja atlyginti UŽSAKOVUI visus jo dėl to patirtus tiesioginius ir netiesioginius nuostolius ar žalą bei papildomas išlaidas.

## 6.11. TIEKĖJAS visais atvejais atsako už Paslaugų teikimo metu jo pasitelktų asmenų padarytus nuostolius ar žalą, nepriklausomai nuo to, ar tokie nuostoliai ar žala būtų padaryta UŽSAKOVUI, jo darbuotojams ar bet kokiems tretiesiems asmenims ir jų turtui.

## 6.12. TIEKĖJUI netinkamai vykdant savo sutartinius įsipareigojimus UŽSAKOVAS turi teisę, neapribodamas kitų, Pirkimo sutartyje ir teisės aktuose numatytų savo teisių gynimo priemonių taikymo galimybių, už įsipareigojimų nevykdymą taikyti vienašalį išskaitymą iš visų pagal Pirkimo sutartį TIEKĖJUI mokėtinų sumų (pranešant prieš tai TIEKĖJUI raštu), o, jei jų nepakaktų, ir iš TIEKĖJO pateiktų prievolių įvykdymo užtikrinimų (pranešant prieš tai TIEKĖJUI raštu), Pirkimo sutartyje nurodytoms netesyboms bei visiems savo patirtiems nuostoliams padengti. Ši nuostata galioja nepaisant Pirkimo sutarties nutraukimo bei kitų sankcijų taikymo.

6.13. Šalys susitaria, kad Pirkimo sutartyje nustatytos netesybos nėra nepagrįstai didelės – netesybos laikomos teisingomis ir minimalia neginčijama nukentėjusios Šalies patirtų nuostolių suma, patirta dėl Šalies padaryto Pirkimo sutarties pažeidimo.

6.14. Laboratorinių tyrimų metu nustačius, kad tikrinti patiekalai ir/ar maisto produktai neatitinka Pirkimo sutarties 1 priede nustatytų reikalavimų, TIEKĖJAS per 5 darbo dienas sumoka 300 Eur baudą bei laboratorinių tyrimų išlaidas. Už netinkamai suteiktas Paslaugas TIEKĖJUI neapmokama.

# 7. Force Majeure

## 7.1. Šalis atleidžiama nuo atsakomybės už Pirkimo sutarties neįvykdymą, jeigu ji įrodo, kad Pirkimo sutartis neįvykdyta dėl aplinkybių, kurių ji negalėjo kontroliuoti bei protingai numatyti Pirkimo sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (force majeure).

## 7.2. Nenugalimos jėgos aplinkybėmis laikomos aplinkybės, nurodytos Civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.

## 7.3. Šalis negalinti vykdyti pagal Pirkimo sutartį savo įsipareigojimų dėl nenugalimos jėgos aplinkybių veikimo privalo raštu apie tai pranešti kitai Šaliai per 10 (dešimt) dienų nuo tokių aplinkybių atsiradimo pradžios.

## 7.4. Nenugalimos jėgos aplinkybėms pasibaigus, toliau vykdomi Pirkimo sutartyje numatyti Šalių įsipareigojimai, jei Šalys nesusitarta kitaip.

7.5. Jeigu nenugalimos jėgos aplinkybės trunka ilgiau kaip 30 (trisdešimt) kalendorinių dienų, tuomet Šalis turi teisę nutraukti Pirkimo sutartį, įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimties) kalendorinių dienų laikotarpiui nenugalimos jėgos aplinkybės vis dar tęsiasi, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

# 8. Pirkimo sutarties galiojimas, stabdymas ir pratęsimas

8.1. Pirkimo sutartis įsigalioja ją pasirašius abiem Šalims ir TIEKĖJUI pateikus reikalaujamą Pirkimo sutarties įvykdymo užtikrinimą (jeigu taikomas) bei galioja iki visiško Pirkimo sutarties Šalių sutartinių įsipareigojimų įvykdymo arba Pirkimo sutarties nutraukimo Pirkimo sutartyje ar įstatymuose nustatytais atvejais.

8.2. Maitinimo paslaugos pradedamos teikti nuo [UŽSAKOVO nurodyta maitinimo paslaugų teikimo konkreti data].

8.3. Paslaugų teikimo laikotarpis nustatomas iki UŽSAKOVAS nuperka Paslaugų už ne mažiau kaip 100 procentų Pradinės sutarties vertės, bet ne ilgiau nei [UŽSAKOVO pasirinktas Paslaugų teikimo laikotarpis mėnesiais] mėnesių nuo Pirkimo sutarties įsigaliojimo dienos.

8.4. UŽSAKOVUI Paslaugų teikimo laikotarpiu nupirkus Paslaugų už mažiau kaip 100 procentų Pradinės sutarties vertės, Paslaugų teikimo laikotarpis abipusiu Šalių sutarimu gali būti pratęsiamas ne ilgesniems kaip 12 (dvylikos) mėnesių laikotarpiams. Bendras Paslaugų teikimo laikotarpis, įskaitant pratęsimus, negali būti ilgesnis nei 36 (trisdešimt šeši) mėnesiai, skaičiuojant nuo Pirkimo sutarties įsigaliojimo datos.

## 8.5. Jei kuri nors Pirkimo sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Pirkimo sutarties nuostatų galiojimui.

8.6. Pirkimo sutarties vykdymas gali būti stabdomas ir/arba Paslaugų teikimo terminas nukeliamas esant bent vienai iš šių aplinkybių, ne ilgesniam laikotarpiui, nei nurodytos aplinkybės tęsiasi:

### 8.6.1. esant nenugalimos jėgos (force majeure) aplinkybėms – Pirkimo sutarties vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti Pirkimo sutarties;

### 8.6.2. esant bet kokiam uždelsimui, kliūtims ar trukdymams, atsiradusiems dėl UŽSAKOVO kaltės;

### 8.6.3. esant nenumatytoms aplinkybėms, jei tokių aplinkybių kiekviena Pirkimo sutarties šalis, būdama protinga ir apdairi, negalėjo iš anksto numatyti;

### 8.6.4. sustabdžius UŽSAKOVUI Paslaugų pirkimui skirtą finansavimą.

## 8.7. Atsiradus Pirkimo sutarties stabdymo aplinkybėms ir UŽSAKOVUI (ne)pripažinus TIEKĖJO nurodytas aplinkybes (jei prašymą sustabdyti Pirkimo sutartyje numatytų Paslaugų tiekimą teikia TIEKĖJAS) pateisinamomis, UŽSAKOVAS priima sprendimą dėl Paslaugų teikimo termino (ne)stabdymo ir informuoja TIEKĖJĄ apie tai raštu per 5 (penkias) darbo dienas nuo TIEKĖJO prašymo sustabdyti Pirkimo sutartyje numatytų Paslaugų teikimą gavimo.

## 8.8. TIEKĖJAS privalo nedelsiant, bet ne vėliau kaip per 1 (vieną) darbo dieną, sustabdyti Paslaugų arba jų dalies teikimą, gavęs raštišką pranešimą iš UŽSAKOVO, kuriame prašoma sustabdyti Pirkimo sutartyje numatytų Paslaugų arba jų dalies teikimą.

## 8.9. Šalys susitaria, kad Pirkimo sutartyje numatytų Paslaugų teikimo sustabdymo terminas į Pirkimo sutarties vykdymo terminą nėra įskaičiuojamas, jo metu Paslaugos neteikiamos ir už šį periodą UŽSAKOVAS TIEKĖJUI nemoka jokių periodinių mokėjimų, baudų ar prastovų. Šalys taip pat susitaria, kad Paslaugų teikimo sustabdymas nereiškia Pirkimo sutarties nutraukimo.

## 8.10. Paslaugų teikimo termino pratęsimas, atnaujinimas įforminamas Šalių rašytiniu susitarimu, kuris tampa neatsiejama Pirkimo sutarties dalimi.

## 8.11. Paslaugų teikimo terminas gali būti pratęsiamas šiais atvejais:

### 8.11.1. sustabdžius Pirkimo sutarties vykdymą;

### 8.11.2. kai numatoma galimybė įsigyti papildomą Paslaugų kiekį pagal šią Pirkimo sutartį ir dėl to reikalinga pratęsti Paslaugų teikimo terminą;

### 8.11.3. kai dėl valdžios institucijų sprendimų, teisės aktų pasikeitimų, dėl UŽSAKOVO veiksmų ir kitų Pirkimo sutartyje nurodytų aplinkybių, sąlygojančių Paslaugų teikimo termino pratęsimą, reikalinga pratęsti Paslaugų teikimo terminą.

8.12. Pratęsus Paslaugų teikimo laikotarpį, TIEKĖJAS atitinkamai savo sąskaita ne vėliau kaip iki užtikrinimo galiojimo termino pabaigos turi pratęsti Pirkimo sutarties įvykdymo užtikrinimui pateikto dokumento galiojimo terminą ir pateikti jį UŽSAKOVUI per 3 (tris) darbo dienas nuo termino pratęsimo dienos (jei taikoma).

# 9. Pirkimo sutarties keitimas ir nutraukimas

## 9.1. Pirkimo sutarties sąlygos sutarties galiojimo laikotarpiu gali būti keičiamos Pirkimo sutartyje ir VPĮ nustatyta tvarka ir atvejais. Pirkimo sutarties keitimas galioja tik tuo atveju, jeigu jis yra sudaromas rašytiniu Pirkimo sutarties šalių susitarimu. Šalių susitarimai dėl Pirkimo sutarties keitimo tampa neatskiriama Pirkimo sutarties dalimi.

## 9.2. Pirkimo sutarties sąlygų keitimu nebus laikomas Pirkimo sutarties sąlygų koregavimas Pirkimo sutartyje numatytais atvejais.

## 9.3. Šalis, inicijuojanti Pirkimo sutarties pakeitimą, pateikia kitai Šaliai raštišką prašymą keisti Pirkimo sutarties sąlygas bei dokumentus, pagrindžiančius prašyme nurodytas aplinkybes, argumentus ir paaiškinimus, ar jų kopijas. Į pateiktą prašymą pakeisti atitinkamą Pirkimo sutarties sąlygą kita Šalis motyvuotai atsako per 5 (penkias) darbo dienas. Šalims nesutarus dėl Pirkimo sutarties sąlygų keitimo, Pirkimo sutartis nekeičiama. Šalims tarpusavyje susitarus dėl Pirkimo sutarties sąlygų keitimo, Pirkimo sutarties keitimai įforminami Šalių susitarimu, kuris yra neatskiriama Pirkimo sutarties dalis.

## 9.4. Pirkimo sutartis gali būti nutraukta:

### 9.4.1. rašytiniu abipusiu Šalių susitarimu (išskyrus, esant esminiam Pirkimo sutarties pažeidimui);

### 9.4.2. Pirkimo sutartyje nustatytais atvejais ir tvarka;

### 9.4.3. kitais Civilinio kodekso bei VPĮ nustatytais atvejais.

9.4.4. UŽSAKOVAS turi teisę įspėjąs prieš 10 (dešimt) kalendorinių dienų vienašališkai nutraukti Pirkimo sutartį, kai dėl valdžios institucijų sprendimų išnyksta Paslaugų poreikis.

## 9.5. Esminiais TIEKĖJO Pirkimo sutarties pažeidimais laikomi:

### 9.5.1. jeigu TIEKĖJAS dėl savo kaltės negali ir (arba) atsisako vykdyti Pirkimo sutartyje numatytus įsipareigojimus ar bet kurią jų dalį, nepriklausomi nuo tokios dalies vertės;

### 9.5.2. jeigu TIEKĖJAS be UŽSAKOVO raštiško sutikimo pakartotinai pakeičia Pirkimo sutarties vykdymui pasitelktą subtiekėją, kurio kvalifikacija rėmėsi;

### 9.5.3. TIEKĖJAS Pirkimo sutartyje numatytais atvejais nepateikia Pirkimo sutarties įvykdymo užtikrinimo dokumento ar nepratęsia jo galiojimo termino;

9.5.4. TIEKĖJAS ne dėl UŽSAKOVO kaltės per 15 (penkiolika) kalendorinių dienų nuo tos dienos, kai paaiškėja, kad subtiekėjas/specialistas nekompetentingas vykdyti nustatytas pareigas, į jo vietą nepaskiria kito subtiekėjo/specialisto;

9.5.5. UŽSAKOVAS, nesikreipdamas į teismą, gali vienašališkai nutraukti Pirkimo sutartį, raštu įspėjęs TIEKĖJĄ prieš 10 (dešimt) kalendorinių dienų, jeigu:

9.5.5.1. TIEKĖJAS per VMVT nustatytą terminą neištaisė VMVT patikrinimo išvadose nustatytų trūkumų;

### 9.5.5.2. TIEKĖJUI iškeliama restruktūrizavimo arba bankroto byla, TIEKĖJAS likviduojamas, sustabdo savo ūkinę veiklą arba kai įstatymuose ar kituose teisės aktuose nustatyta tvarka susidaro analogiška situacija ir šios aplinkybės trukdo tinkamai laiku vykdyti Pirkimo sutartimi prisiimtus įsipareigojimus;

### 9.5.5.3. buvo padarytas esminis Pirkimo sutarties pažeidimas, kaip tai numatyta Pirkimo sutartyje ir (ar) Civiliniame kodekse.

### 9.5.5.4. Pirkimo sutartis buvo pakeista pažeidžiant VPĮ 89 str.;

### 9.5.5.5. paaiškėjo, kad TIEKĖJAS, su kuriuo sudaryta Pirkimo sutartis, turėjo būti pašalintas iš viešojo pirkimo procedūros pagal VPĮ 46 str. 1 d.;

## 9.5.5.6. paaiškėjo, kad su TIEKĖJU neturėjo būti sudaryta Pirkimo sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.10.6.;

9.5.6. raštu užfiksuotais atvejais ne dėl UŽSAKOVO kaltės TIEKĖJAS netinkamai teikia Paslaugas, tai yra:

9.5.6.1. 3 (tris) kartus per ketvirtį VMVT atliekant TIEKĖJO patikrinimą dėl tos pačios priežasties;

9.5.6.2. TIEKĖJAS 3 (tris) kartus per ketvirtį nesilaiko įsipareigojimų, susijusių su pasiūlymo vertinimo metu taikomais ekonomiškai naudingiausio pasiūlymo vertinimo kriterijais kainos ir sąnaudų ar kokybės santykiui nustatytų ar sąnaudoms apskaičiuoti: (žr. Pirkimo sutarties 1 priedo „Tiekėjo pasiūlymas“ 2 dalis „Ekonominio naudingumo vertinimo kriterijai“) įgyvendinimu;

9.5.6.3. TIEKĖJAS 3 (tris) kartus per ketvirtį maitinimui pateikia nekokybišką, t. y. Techninėje specifikacijoje nurodytų reikalavimų neatitinkantį, maistą ir TIEKĖJAS neištaiso Paslaugų teikimo trūkumų per UŽSAKOVO nurodytą terminą;

9.5.6.4. TIEKĖJAS 3 (tris) kartus per mėnesį teikia maitinimą ne pagal valgiaraščius be pagrindžiančios priežasties;

9.5.6.5. TIEKĖJO darbuotojai 3 (tris) kartus per ketvirtį pažeidė įstaigoje nustatytą vidaus tvarką (kai taikoma);

9.5.6.6. TIEKĖJAS perleidžia Pirkimo sutarties vykdymą be UŽSAKOVO leidimo;

9.5.6.7. TIEKĖJAS nepratęsia Pirkimo sutarties įvykdymo užtikrinimo (kai taikoma);

9.5.6.8. TIEKĖJAS neturi gamybos vietose galiojančio Maisto tvarkymo subjekto pažymėjimo arba tokio pažymėjimo galiojimas sustabdomas ar panaikinamas;

9.5.6.9. TIEKĖJAS neteikia Pirkimo sutarties priede Nr. 1 nurodytų Paslaugų nurodytais įkainiais.

9.6. UŽSAKOVAS nesant TIEKĖJO kaltės, turi teisę vienašališkai nutraukti Pirkimo sutartį įspėjęs apie tai TIEKĖJĄ ne vėliau kaip prieš 30 (trisdešimt) kalendorinių dienų, nepaisydamas to, kad TIEKĖJAS jau pradėjo ją vykdyti. Šiuo atveju UŽSAKOVAS privalo sumokėti TIEKĖJUI už iki Pirkimo sutarties nutraukimo tinkamas ir Pirkimo sutarties sąlygas atitinkančias suteiktas Paslaugas ir atlyginti kitas protingas išlaidas, kurias TIEKĖJAS, norėdamas įvykdyti Pirkimo sutartį, padarė iki pranešimo apie Pirkimo sutarties nutraukimą gavimo iš UŽSAKOVO momento.

9.7. TIEKĖJAS, nesikreipdamas į teismą, gali sustabdyti Paslaugų teikimą ir (ar) vienašališkai nutraukti Pirkimo sutartį, raštu įspėjęs UŽSAKOVA apie Paslaugų teikimo sustabdymą ar Pirkimo sutarties nutraukimą ne vėliau kaip prieš 30 (trisdešimt) kalendorinių dienų, jeigu UŽSAKOVAS ne dėl TIEKĖJO kaltės arba nenugalimos jėgos aplinkybių vėluoja atlikti mokėjimą daugiau kaip 30 (trisdešimt) kalendorinių dienų, UŽSAKOVAS nepagrįstai atsisako perskaičiuoti Pirkimo sutarties kainą (įkainius) Pirkimo sutartyje nurodytomis sąlygomis ir tvarka ar padaro kitą esminį Pirkimo sutarties pažeidimą, kaip tai numatyta Civiliniame kodekse.

9.8. Jei UŽSAKOVAS sustabdo Pirkimo sutarties vykdymą daugiau nei 60 (šešiasdešimt) dienų ne dėl TIEKĖJO kaltės ir ne dėl aplinkybių, kurių atsiradimo rizika tenka TIEKĖJUI, TIEKĖJAS gali rašytiniu pranešimu pareikalauti leidimo atnaujinti Paslaugų teikimą per 30 (trisdešimt) kalendorinių dienų, o tokio leidimo negavęs Pirkimo sutartį nutraukti apie tai raštu pranešdamas UŽSAKOVUI ne vėliau kaip prieš 30 (trisdešimt) kalendorinių dienų.

9.9. Jeigu Pirkimo sutarties vykdymas sustabdomas ilgiau nei 90 (devyniasdešimt) dienų, kiekviena Pirkimo sutarties Šalis gali vienašališkai nutraukti Pirkimo sutartį, pranešdama apie tai kitai Šaliai raštu ne vėliau kaip prieš 10 (dešimt) kalendorinių dienų.

9.10. Pretenzijos teikimas dėl Pirkimo sutarties pažeidimų:

9.10.1. Jeigu Šalis pažeidžia Pirkimo sutarties ar teisės aktų nuostatas, kita Šalis turi teisę pareikšti jai rašytinę pretenziją, nurodyti, kokią Pirkimo sutarties ar Įstatymo nuostatą ir kokiu būdu priešinga Šalis pažeidė, bei nustatyti protingą terminą ištaisyti pažeidimą. Tuo atveju, jeigu Šalis tokioje pretenzijoje įspėja kitą Šalį apie Sutarties nutraukimą, jeigu ši neištaisys pažeidimų, tuomet pretenzijoje turi būti nustatytas ne trumpesnis nei 20 (dvidešimt) kalendorinių dienų terminas pažeidimui ištaisyti.

9.10.2. Gavęs pretenziją PIRKĖJAS ar TIEKĖJAS privalo nedelsdamas, bet ne vėliau nei per 5 (penkias) darbo dienas, atsakyti į pretenziją ir nurodyti, kokių priemonių imsis, siekdamas ištaisyti pažeidimą per pretenzijoje nustatytą terminą, arba motyvuotai pasiūlyti kitą pagrįstą terminą. Pretenziją gavusios Šalies pasiūlytasis terminas pakeičia terminą, nurodytą pretenzijoje, tik jeigu kita Šalis jį patvirtina.

9.11. Nutraukus Pirkimo sutartį dėl TIEKĖJO padaryto esminio Pirkimo sutarties pažeidimo, UŽSAKOVAS, vadovaudamasis viešuosius pirkimus reglamentuojančių teisės aktų nustatyta tvarka, įtraukia TIEKĖJĄ į Nepatikimų TIEKĖJŲ sąrašą

9.12. Pirkimo sutarties nutraukimas nepanaikina teisės reikalauti sumokėti netesybas, numatytas Pirkimo sutartyje už sutartinių įsipareigojimų nevykdymą ar netinkamą vykdymą iki Pirkimo sutarties nutraukimo, ir atlyginti nuostolius, patirtus dėl įsipareigojimų nevykdymo ar netinkamo vykdymo pagal šią Pirkimo sutartį, kaip numatyta Pirkimo sutarties nuostatose.

# 10. Subtiekimas

## 10.1. TIEKĖJAS atsako už visus pagal Pirkimo sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.

10.2. TIEKĖJAS įsipareigoja užtikrinti, kad Pirkimo sutartį vykdys Pirkime pasiūlyti ir (ar) kvalifikacinius ir Nacionalinio saugumo reikalavimus atitinkantys subtiekėjai. TIEKĖJAS yra atsakingas už subtiekėjų vykdomą Sutarties dalį, lyg ją vykdytų pats ir privalo užtikrinti, kad subtiekėjai laikytųsi Pirkimo sutarties nuostatų.

10.3. Pirkimo sutarties vykdymui TIEKĖJAS pasitelkia Pirkimo sutarties priede nurodytus subtiekėjus bei ūkio subjektus, kurių pajėgumais remiasi.

## 10.4. Sudarius Pirkimo sutartį, tačiau ne vėliau negu Pirkimo sutartis pradedama vykdyti, TIEKĖJAS įsipareigoja UŽSAKOVUI pranešti tuo metu žinomų subtiekėjų pavadinimus, kontaktinius duomenis ir jų atstovus.

## 10.5. Tiekėjas neturi teisės keisti Subtiekėjų, kurių pajėgumais rėmėsi, be UŽSAKOVO raštiško sutikimo. Pakartotinis šio Pirkimo sutarties punkto nesilaikymas bus laikomas esminiu Pirkimo sutarties pažeidimu.

## 10.6. Subtiekėjų keitimas ar naujų subtiekėjų pasitelkimas galimas tik tuomet, kai TIEKĖJAS UŽSAKOVUI pateikia pagrįstą prašymą dėl subtiekėjo, kuris nurodytas Pirkimo sutartyje, keitimo ar naujo subtiekėjo pasitelkimo, naujo ar keičiamo subtiekėjo, kurio pajėgumais rėmėsi TIEKĖJAS, atitiktį Pirkimo dokumentuose nustatytiems kvalifikaciniams reikalavimams pagrindžiančius dokumentus ir subtiekėjo pašalinimo pagrindų nebuvimą patvirtinančius dokumentus. UŽSAKOVAS raštu sutikus su subtiekėjo pakeitimu ar naujo subtiekėjo pasitelkimu, UŽSAKOVAS kartu su TIEKĖJU raštu sudaro susitarimą dėl subtiekėjo pakeitimo ar naujo subtiekėjo pasitelkimo, kurį pasirašo Šalys. Šis susitarimas yra neatskiriama Pirkimo sutarties dalis. Naujas subtiekėjas gali pradėti vykdyti jiems TIEKĖJO pavestus įsipareigojimus pagal Pirkimo sutartį ne anksčiau, nei bus pasirašytas šis susitarimas.

## 10.7. Tuo atveju, jei keičiamas subtiekėjas, už kurį UŽSAKOVAS, vertindamas TIEKĖJO pasiūlymą, suteikė papildomus ekonominio naudingumo balus, TIEKĖJAS gali siūlyti tik tokį subtiekėją, kurio kvalifikacija būtų ne žemesnė nei subtiekėjo, kuris keičiamas.

## 10.8. Jei UŽSAKOVAS turi pagrįstų įtarimų, kad subtiekėjas nekompetentingas vykdyti nustatytas pareigas, jis gali reikalauti, kad TIEKĖJAS surastų kitą subtiekėją, kuris netenkintų pirkimo sąlygose nurodytų pašalinimo pagrindų ir turėtų kvalifikaciją, atitinkančią pirkimo dokumentuose nustatytus kvalifikacijos reikalavimus UŽSAKOVAS raštišku prašymu kreipiasi į TIEKĖJĄ dėl šio subtiekėjo pakeitimo, nurodydamas motyvus. TIEKĖJAS, gavęs UŽSAKOVO prašymą dėl subtiekėjo pakeitimo, turi pareigą per protingą terminą, bet ne ilgesnį kaip 14 (keturiolika) dienų, pasiūlyti kitą subtiekėją Pirkimo sutarties vykdymui bei gauti UŽSAKOVO sutikimą jo paskyrimui.

## 10.9. Jei TIEKĖJAS ne dėl UŽSAKOVO kaltės per 15 (penkiolika) kalendorinių dienų nuo tos dienos, kai paaiškėja, kad subtiekėjas nekompetentingas vykdyti nustatytas pareigas, į jo vietą nepaskiria kito subtiekėjo su ne žemesne kvalifikacija, tai bus laikoma esminiu Pirkimo sutarties pažeidimu, ir UŽSAKOVAS turi teisę vienašališkai nutraukti Pirkimo sutartį ir taikyti kitas Pirkimo sutartyje numatytas savo teisių gynimo priemones.

## 10.10. Subtiekėjams pageidaujant, UŽSAKOVAS su jais atsiskaitys tiesiogiai. Apie šią galimybę UŽSAKOVAS subtiekėją informuos atskiru pranešimu per 3 (tris) kalendorines dienas nuo informacijos iš TIEKĖJO apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 5 (penkias) kalendorines dienas informuoti UŽSAKOVĄ. Tokiu atveju su UŽSAKOVU, TIEKĖJU ir subtiekėju bus sudaroma trišalė sutartis, kurioje pateikiama tiesioginio atsiskaitymo su subtiekėju tvarka.

## 10.11. Trišalė sutartis turi būti sudaryta ne vėliau kaip iki pirmojo UŽSAKOVO atsiskaitymo su subtiekėju. Šioje sutartyje nurodoma TIEKĖJO teisė prieštarauti nepagrįstiems mokėjimams.

## 10.12. Subtiekėjas, prieš pateikdamas sąskaitą UŽSAKOVUI, turi ją suderinti su TIEKĖJU. Suderinimas laikomas tinkamu, kai subtiekėjo išrašytą sąskaitą raštu patvirtina atsakingas TIEKĖJO atstovas, kuris yra nurodytas trišalėje sutartyje. UŽSAKOVO atlikti mokėjimai subtiekėjui pagal jo pateiktas sąskaitas atitinkamai mažina sumą, kurią UŽSAKOVAS turi sumokėti TIEKĖJUI pagal Pirkimo sutarties sąlygas ir tvarką. TIEKĖJAS, išrašydamas ir pateikdamas sąskaitas UŽSAKOVUI, atitinkamai į jas neįtraukia subtiekėjo tiesiogiai UŽSAKOVUI pateiktų ir TIEKĖJUI patvirtintų sąskaitų sumų.

## 10.13. Tiesioginis atsiskaitymas su subtiekėju neatleidžia TIEKĖJO nuo jo prisiimtų įsipareigojimų pagal Pirkimo sutartį.

## 10.14. Atsiskaitymai su subtiekėju atliekami trišalėje sutartyje nurodytomis kainomis.

10.15. Jei tiesioginio atsiskaitymo metu paaiškėja, kad Subtiekėjo nurodyti faktiniai kiekiai / apimtys / mokėtinos sumos nesutampa su Pirkimo sutartyje nurodytomis, rizika prieš UŽSAKOVĄ tenka TIEKĖJUI ir neatitikimai pašalinami TIEKĖJO sąskaita.

# 11. Pirkimo sutarties įvykdymo užtikrinimas

## 11.1. Pirkimo sutarties įvykdymo užtikrinimas netaikomas.

arba

## 11.1. TIEKĖJAS ne vėliau kaip per 10 (dešimt) darbo dienas nuo Pirkimo sutarties pasirašymo dienos Pirkimo sutarties prievolių įvykdymo užtikrinimui privalo pateikti Lietuvos Respublikoje ar užsienio valstybėje registruoto banko garantiją, draudimo bendrovės laidavimo raštą su polisu (kartu su mokėjimo patvirtinimu), kuris turi būti savarankiškas reikalavimas.

## 11.2. Pirkimo sutarties įvykdymo užtikrinimo vertės dydis 5 proc. nuo Pradinės sutarties vertės.

## 11.3. Pirkimo sutarties įvykdymo užtikrinimas turi būti besąlyginis ir neatšaukiamas, ir turi galioti ne trumpiau kaip 30 (trisdešimt) kalendorinių dienų, po vėliausio Pirkimo sutartyje numatyto, TIEKĖJO sutartinio įsipareigojimo vykdymo termino pabaigos.

## 11.4. Jei TIEKĖJAS per Pirkimo sutartyje nurodytą laikotarpį Pirkimo sutarties įvykdymo užtikrinimo nepateikia, laikoma, kad Pirkimo sutartis neįsigalioja ir TIEKĖJAS atsisakė sudaryti Pirkimo sutartį.

## 11.5. Pirkimo sutarties įvykdymo užtikrinimas yra skirtas visų TIEKĖJO sutartinių įsipareigojimų įvykdymo užtikrinimui. Jei Pirkimo sutartis yra nutraukiama dėl bet kokios priežasties, Pirkimo sutarties įvykdymo užtikrinimas gali būti panaudotas bet kokiai iš TIEKĖJO UŽSAKOVUI priklausančiai pinigų sumai susigrąžinti. Pirkimo sutarties įvykdymo užtikrinimu UŽSAKOVAS gali pasinaudoti, nepriklausomai nuo Pirkimo sutarties nutraukimo.

## 11.6. UŽSAKOVAS gali pasinaudoti Pirkimo sutarties įvykdymo užtikrinimu, esant bet kuriai iš žemiau nurodytų aplinkybių:

## 11.6.1. TIEKĖJAS nevykdo arba netinkamai vykdo savo įsipareigojimus pagal Pirkimo sutartį;

## 11.6.2. TIEKĖJAS, per protingai nustatytą laikotarpį, neįvykdo UŽSAKOVO nurodymo ištaisyti Paslaugų trūkumus;

## 11.6.3. TIEKĖJAS be pateisinamos priežasties (ne Pirkimo sutartyje nustatytais atvejais) vienašališkai nutraukia Pirkimo sutartį.

## 11.7. Pratęsus TIEKĖJO sutartinių įsipareigojimų įvykdymo terminą, atitinkamai turi būti pratęstas ir Pirkimo sutarties įvykdymo užtikrinimo galiojimo terminas. TIEKĖJAS turi užtikrinti, kad pratęsiant Pirkimo sutarties įvykdymo užtikrinimo terminą neatsirastų laikotarpis, per kurį TIEKĖJO prievolių vykdymas būtų neužtikrintas.

## 11.8. Sudarius Susitarimą dėl kainos perskaičiavimo TIEKĖJAS privalo padidinti Pirkimo sutarties įvykdymo užtikrinimo sumą kiekvieną kartą, kai padidėja Pirkimo sutarties kaina (įkainis).

## 11.9. Pirkimo sutarties įvykdymo užtikrinimas ir (ar) užtikrinimą patvirtinantis dokumentas per 5 (penkias) darbo dienas nuo TIEKĖJO rašytinio pareikalavimo pateikimo momento grąžinamas TIEKĖJUI, jei jis laiku ir tinkamai įvykdė visus sutartinius įsipareigojimus arba Pirkimo sutarties įvykdymo užtikrinimas tapo nebereikalingas dėl kitų priežasčių.

## 11.10. Kai Pirkimo sutarties trukmė ilgesnė nei 1 (vieni) metai, TIEKĖJAS gali pateikti tokios pat vertės dydžio Pirkimo sutarties įvykdymo užtikrinimą ne visam Pirkimo sutarties galiojimui, tačiau ne trumpesniam nei 1 (vienerių) metų laikotarpiui. Tokiu atveju, Pirkimo sutarties įvykdymo užtikrinimo galiojimo terminą TIEKĖJAS privalo pratęsti ne vėliau nei pasibaigia pateikto Pirkimo sutarties įvykdymo užtikrinimo galiojimo terminas. Pirkimo sutarties įvykdymo užtikrinimo galiojimo termino pratęsimo (kai Pirkimo sutarties užtikrinimas pateiktas trumpesniam laikui, nei Pirkimo sutarties galiojimas) tvarkos pažeidimas laikomas esminiu Pirkimo sutarties pažeidimu.

# 12. Susirašinėjimas

## 12.1. Visi pranešimai, sutikimai ir kitas susižinojimas, kuriuos Šalis gali pateikti pagal šią Pirkimo sutartį, teikiami lietuvių kalba. Visa informacija, įspėjimai ar pranešimai, susiję su šia Pirkimo sutartimi, privalo būti raštiški ir turi būti siunčiami elektroniniu paštu, registruotu laišku ar kurjeriniu paštu (su patvirtinimu apie įteikimą) arba įteikiami pasirašytinai Pirkimo sutarties rekvizituose nurodytais adresais kitai Pirkimo sutarties Šaliai. Pranešimai kitai Pirkimo sutarties Šaliai, išsiųsti elektroniniu paštu, yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena. Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo dienos gavimo patvirtinime nurodytą dieną. Jeigu pranešimas siunčiamas keliais skirtingais būdais, laikoma, kad gavėjas jį gavo tada, kai jis gavo pirmesnį pranešimą.

12.2. Jei pasikeičia Šalies adresas ir (ar) kiti Pirkimo sutartyje nurodyti duomenys, tokia Šalis turi informuoti kitą Šalį pranešdama ne vėliau, kaip per 3 (tris) darbo dienas nuo jų pasikeitimo momento. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Pirkimo sutarties sąlygoms arba ji negavo jokio pranešimo, išsiųsto pagal tuos duomenis.

# 13. Asmens duomenų tvarkymas

## 13.1. Vykdydamos Pirkimo sutartį Šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų, pasitelktų Pirkimo sutarčiai vykdyti duomenų tvarkymo teisėtumas grindžiamas būtinybe įvykdyti Pirkimo sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Pirkimo sutarčiai vykdyti, apie tai, kad jų asmens duomenys bus Šalių tvarkomi Pirkimo sutarties vykdymo tikslais.

## 13.2. Kiekviena Šalis kitos Šalies pateiktus jos darbuotojų, įgaliotų asmenų, subtiekėjų darbuotojų ar kitų atstovų, taip pat kitų asmenų duomenis tvarkys šios Pirkimo sutarties vykdymo, teisėto intereso siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Šaliai taikomuose teisės aktuose numatytas pareigas, tikslais bei juos atitinkančiais teisiniais pagrindais.

## 13.3. Kiekviena Šalis kitos Šalies pateiktus asmens duomenis saugos visą Pirkimo sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti Šaliai taikomuose teisės aktuose numatytas pareigas.

## 13.4. Kiekviena Šalis kitos Šalies pateiktus asmens duomenis gali teikti šiems duomenų gavėjams: techninės ir programinės įrangos, naudojamos asmens duomenų tvarkymui, ir su tuo susijusių Paslaugų teikėjams, Šalies naudojamų informacinių ir ryšių technologijų priežiūrą ir aptarnavimą vykdantiems Paslaugų teikėjams, Viešųjų pirkimų tarnybai, kitiems duomenų gavėjams, kuriems asmens duomenys turi būti teikiami vadovaujantis Šaliai taikomais teisės aktų reikalavimais. TIEKĖJAS UŽSAKOVO pateiktus asmens duomenis gali teikti asmenims, kuriuos jis turi teisę pasitelkti šios Pirkimo sutarties vykdymui.

## 13.5. Kiekviena Šalis įsipareigoja visus fizinius asmenis, kurių asmens duomenis perduoda kitai Šaliai, tinkamai informuoti apie jų asmens duomenų perdavimą.

## 13.6. Šalys pažymi, kad fiziniai asmenys, kurie yra pasitelkti Pirkimo sutarčiai su Šalimis vykdyti ir išvardinti Pirkimo sutartyje, yra supažindinti su Pirkimo sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.

## 13.7. Asmens duomenų tvarkymas gali būti aptariamas papildomu Šalių susitarimu, pridedamu prie Pirkimo sutarties (kai jis yra sudaromas).

# 14. Antikorupciniai įsipareigojimai

## 14.1. TIEKĖJAS įsipareigoja vykdant šią Pirkimo sutartį užtikrinti, kad TIEKĖJO darbuotojai ir kiti jo vardu veikiantys asmenys nesiims neteisėtų veiksmų, siekdami daryti įtaką UŽSAKOVO sprendimams, gauti konfidencialios informacijos.

## 14.2. Pirkimo sutarties Šalys įsipareigoja apie korupcinio pobūdžio veikas, susijusias su šios Sutarties vykdymu, pranešti teisės aktų nustatyta tvarka.

# 15. Ginčų sprendimo tvarka

## 15.1. Dėl Pirkimo sutarties kylantys ginčai sprendžiami derybų būdu, o per 30 (trisdešimt) dienų nuo derybų pradžios nepavykus išspręsti ginčo derybų būdu, ginčas bus sprendžiamas Civilinio proceso kodekso nustatyta tvarka Lietuvos Respublikos teismuose.

## 15.2. Kilę ginčai nesudaro pagrindo šalims atsisakyti vykdyti savo prievoles pagal Pirkimo sutartį.

# 16. Baigiamosios nuostatos

## 16.1. Pirkimo sutartis yra elektroniniu būdu suformuota centralizuotų pirkimų katalogas Centralizuotų pirkimų kataloge, remiantis standartine Pirkimo sutarties forma be pakeitimų, išskyrus įterptą informaciją, kuri buvo Centralizuotų pirkimų kataloge pateikta UŽSAKOVO ir TIEKĖJO.

## 16.2. Pirkimo sutartis negali būti sudaroma ir vykdoma, jei ji buvo suformuota ne Centralizuotų pirkimų kataloge.

## 16.3. Pirkimo sutarčiai ir visoms iš šios Pirkimo sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Pirkimo sutartis sudaryta ir turi būti aiškinama pagal Lietuvos Respublikos teisę.

## 16.4. Visus kitus klausimus, kurie neaptarti Pirkimo sutartyje, reguliuoja Lietuvos Respublikos teisės aktai.

## 16.5. TIEKĖJAS neturi teisės perleisti visų arba dalies teisių ir pareigų pagal Pirkimo sutartį jokiai trečiajai Šaliai be išankstinio raštiško kitos Šalies sutikimo.

## 16.6. Pirkimo sutartis yra vieša ir UŽSAKOVAS turi teisę ją viešinti teisės aktų nustatyta tvarka. Šalys supranta ir patvirtina, kad Pirkimo sutarties ir Pirkimo sutarties priedų sąlygos nelaikomos konfidencialia informacija. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

## 16.7. Šią Pirkimo sutartį pasirašantis TIEKĖJO atstovas patvirtina, kad veikia neviršydamas jam suteiktų įgalinimų, kurie jam suteikti nepažeidžiant Lietuvos Respublikos įstatymų, TIEKĖJO įstatų ir (ar) kitų steigimo dokumentų, TIEKĖJO valdymo organų sprendimų bei jais patvirtintų reglamentų ir kitų teisės aktų reikalavimų.

## 16.8. Šią Pirkimo sutartį pasirašantys Šalių atstovai patvirtina, kad Pirkimo sutartis sudaryta be ekonominio spaudimo, laisva Pirkimo sutarties Šalių valia, ją pasirašantys Pirkimo sutarties Šalių atstovai Pirkimo sutartį perskaitė, suprato jos turinį, pasekmes ir jos sudarymas visiškai atitinka Šalių valią, ketinimus ir interesus.

## 16.9. Pirkimo sutartis sudaryta lietuvių kalba, dviem egzemplioriais, turinčiais vienodą teisinę galią, po vieną kiekvienai Šaliai arba Pirkimo sutartis pasirašyta naudojantis saugiu elektroniniu parašu.

## 16.10. Pirkimo sutarties priedas yra neatskiriama sudedamoji Pirkimo sutarties dalis.

|  |  |  |
| --- | --- | --- |
| UŽSAKOVAS |  | TIEKĖJAS |
| [Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |  | [Pavadinimas, adresas,  kodas ir PVM mokėtojo kodas  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |
| Už Pirkimo sutarties vykdymą atsakingas asmuo:  [vardas, pavardė, pareigos]  [Tel.] |  | Už Pirkimo sutarties vykdymą atsakingas asmuo:  [vardas, pavardė, pareigos]  [Tel.] |

|  |  |  |
| --- | --- | --- |
| Atstovaujantis asmuo |  | Atstovaujantis asmuo |
| Vardas, Pavardė: |  | Vardas, Pavardė: |
| Pareigos: |  | Pareigos: |
| Parašas: |  | Parašas: |
| Data: |  | Data: |

**Pirkimo sutarties 1 priedas**

**Pirkimo sutarties [CPO LT pirkimo numeris] priedas „TIEKĖJO pasiūlymas“**

**1. PASLAUGŲ PAVADINIMAI IR KAINOS**

1.1. Nemokamo maitinimo paslaugos ir kainos [\*]

|  |  |  |  |  |  |
| --- | --- | --- | --- | --- | --- |
| Eil.  Nr. | **Paslaugos pavadinimas** | Maisto produktams įsigyti skiriamų lėšų dydis vienai dienai vienam mokiniui, Eur  be PVM | Gamybos išlaidų dydis skirtas vienai dienai vienam mokiniui, Eur  be PVM | Bendra kaina vienai dienai, vienam mokiniui, Eur  be PVM | Nemokamą maitinimą gaunančių mokinių preliminarus skaičius per dieną, vnt. |
| 1 | 2 | 3 | 4 | 5 | 6 |
| 1. | [Elektroniniame kataloge Užsakovo pasirinkta (-os) Paslauga (-os)] | [...] | [...] | [...] | [...] |

[\* 1-3 metų ir 4-7 metų vaikų amžiaus grupėse mokamas maitinimas prilyginamas nemokamam maitinimui, todėl 1-3 metų ir 4-7 metų vaikų amžiaus grupėse nurodomas tiek nemokamo, tiek mokamo maitinimo preliminarus mokinių skaičius bei kaina vienai dienai, vienam mokiniui]

1.2. Mokamo maitinimo paslaugos

|  |  |  |  |
| --- | --- | --- | --- |
| Eil.  Nr. | **Paslaugos pavadinimas** | Preliminarus maitinamų asmenų skaičius per dieną, vnt. | Vidutinis maitinimo dienų skaičius per mokslo metus, vnt. |
| 1 | 2 | 3 | 4 |
| 1. | Mokamas maitinimas | [...] | [...] |

1.3. Patiekalų grupių kainos

|  |  |  |
| --- | --- | --- |
| Eil. Nr. | **Patiekalų grupės** | kaina už mato vnt, Eur be PVM |
| 1. | **Sriubos (mato vnt. – 100 g.):** | |
| 1.1. | Visos sriubos – tirštoji dalis ne mažiau 30 proc. nuo patiekalo išeigos |  |
| 1.2. | Pieniškos sriubos – pieno kiekis ne mažiau kaip 60 proc. nuo patiekalo išeigos. Tirštoji dalis ne mažiau 30 proc. nuo patiekalo išeigos |  |
| 1.3 | Sultiniai |  |
| 2. | **PAGRINDINIAI PATIEKALAI** | |
| 2.1. | **Kiaušinių patiekalai (mato vnt. - 100 g.):** | |
| 2.1.1. | Omletas – ne daugiau 7 proc. grūdinių kultūrų (manai, ryžiai, įvairūs miltai ir dribsniai, sėlenos) ir / arba bulvių krakmolo nuo pusgaminio masės |  |
| 2.2. | **Liesos žuvies patiekalai (mato vnt. - 100 g.):** | |
| 2.2.1. | Grynos žuvies patiekalai – ne mažiau 90 proc. žuvies nuo pusgaminio masės |  |
| 2.2.2. | Troškiniai – ne mažiau 55 proc. žuvies nuo patiekalo išeigos; kietosios dalies (kruopos, daržovės, bulvės) – ne mažiau 25 proc. nuo patiekalo išeigos; likusi dalis skystoji masė ne daugiau 20 proc. nuo patiekalo išeigos |  |
| 2.2.3. | Maltos žuvies patiekalai – ne mažiau 70 proc. žuvies nuo pusgaminio masės |  |
| 2.2.4. | Maltos žuvies ir daržovių patiekalai – ne mažiau 55 proc. žuvies nuo pusgaminio masės |  |
| 2.3. | **Riebios žuvies patiekalai (mato vnt. - 100 g.):** | |
| 2.3.1. | Grynos žuvies patiekalai – ne mažiau 90 proc. žuvies nuo pusgaminio masės |  |
| 2.3.2. | Troškiniai – ne mažiau 55 proc. žuvies nuo patiekalo išeigos; kietosios dalies (kruopos, daržovės, bulvės) – ne mažiau 25 proc. nuo patiekalo išeigos; likusi dalis skystoji masė ne daugiau 20 proc. nuo patiekalo išeigos |  |
| 2.3.3. | Maltos žuvies patiekalai – ne mažiau 70 proc. žuvies nuo pusgaminio masės |  |
| 2.3.4. | Maltos žuvies ir daržovių patiekalai – ne mažiau 55 proc. žuvies nuo pusgaminio masės |  |
| 2.4. | **Raudonos mėsos patiekalai (mato vnt. - 100 g.):** | |
| 2.4.1. | Grynos mėsos patiekalai – ne mažiau 90 proc. mėsos nuo pusgaminio masės |  |
| 2.4.2. | Troškiniai – ne mažiau 55 proc. mėsos nuo patiekalo išeigos; kietosios dalies (kruopos, daržovės, bulvės) – ne mažiau 25 proc. nuo patiekalo išeigos; likusi dalis skystoji masė ne daugiau 20 proc. nuo patiekalo išeigos |  |
| 2.4.3. | Maltos mėsos patiekalai – ne mažiau 70 proc. mėsos nuo pusgaminio masės |  |
| 2.4.4. | Maltos mėsos ir daržovių patiekalai – ne mažiau 55 proc. mėsos nuo pusgaminio masės |  |
| 2.5. | **Baltos mėsos patiekalai (mato vnt. - 100 g.):** | |
| 2.5.1. | Grynos mėsos patiekalai – ne mažiau 90 proc. mėsos nuo pusgaminio masės |  |
| 2.5.2. | Troškiniai – ne mažiau 55 proc. mėsos nuo patiekalo išeigos; kietosios dalies (kruopos, daržovės, bulvės) – ne mažiau 25 proc. nuo patiekalo išeigos; likusi dalis skystoji masė ne daugiau 20 proc. nuo patiekalo išeigos |  |
| 2.5.3. | Maltos mėsos patiekalai – ne mažiau 70 proc. mėsos nuo pusgaminio masės |  |
| 2.5.4. | Maltos mėsos ir daržovių patiekalai – ne mažiau 55 proc. mėsos nuo pusgaminio masės |  |
| 2.6. | **Bulvių patiekalai (mato vnt. - 100 g.):** | |
| 2.6.1. | Virtų bulvių patiekalai su įdarais – įdaras ne mažiau 20 proc. nuo pusgaminio masės |  |
| 2.6.2. | Tarkuotų bulvių patiekalai su įdarais – įdaras ne mažiau 30 proc. nuo pusgaminio masės |  |
| 2.6.3. | Kiti virtų ir / ar tarkuotų bulvių patiekalai. |  |
| 2.7. | **Pieno ir jo produktų patiekalai (mato vnt. - 100 g.):** | |
| 2.7.1. | Apkepai – ne daugiau 10 proc. grūdinių kultūrų (manai, ryžiai, įvairūs miltai ir dribsniai, sėlenos) ir/arba bulvių krakmolo nuo pusgaminio masės |  |
| 2.7.2. | Virti varškėčiai – ne daugiau 28 proc. grūdinių kultūrų (manai, ryžiai, įvairūs miltai ir dribsniai, sėlenos) ir/arba bulvių krakmolo nuo pusgaminio masės |  |
| 2.7.3. | Kepti varškėčiai, keksiukai – ne daugiau 20 proc. grūdinių kultūrų (manai, ryžiai, įvairūs miltai ir dribsniai, sėlenos) ir/arba bulvių krakmolo nuo pusgaminio masės |  |
| 2.8. | **Kruopų patiekalai (mato vnt. - 100 g.):** | |
| 2.8.1. | Plovas su balta mėsa, kitų kruopų ir baltos mėsos troškiniai – mėsos ne mažiau 25 proc. nuo patiekalo išeigos |  |
| 2.8.2. | Plovas su raudona mėsa, kitų kruopų ir raudonos mėsos troškiniai – mėsos ne mažiau 25 proc. nuo patiekalo išeigos |  |
| 2.8.3. | Apkepai |  |
| 2.8.4. | Troškiniai |  |
| 2.9. | **Miltiniai gaminiai (mato vnt. - 100 g.):** | |
| 2.9.1. | Lietiniai – įdaras ne mažiau 30 proc. nuo pusgaminio masės |  |
| 2.9.2. | Įvairūs blyneliai / blynai ir pan. |  |
| 2.9.3. | Makaronų patiekalai |  |
| 2.9.4. | Pilno grūdo makaronų patiekalai. |  |
| 2.10. | **Ankštinių kultūrų patiekalai (mato vnt. - 100 g.):** | |
| 2.10.1. | Ankštiniai patiekalai – ankštiniai sudaro ne mažiau 51 proc. nuo pusgaminio masės |  |
| 2.11. | **Patiekalai, iš augalinės kilmės produktų / daržovių patiekalai (mato vnt. - 100 g.):** | |
| 2.11.1. | Troškiniai |  |
| 2.11.2. | Kepsniai / kepiniai |  |
| 3. | **Garnyrai (mato vnt. - 100 g.):** | |
| 3.1. | Kruopos |  |
| 3.2. | Bulvės |  |
| 3.3. | Makaronai |  |
| 3.4. | Salotos |  |
| 3.5. | Šviežios daržovės |  |
| 3.6. | Raugintos daržovės |  |
| 3.7. | Karštos daržovės |  |
| 4. | **Kita:** | |
| 4.1. | Duona (mato vnt. - 100 g.) |  |
| 4.2. | Vaisiai (mato vnt. - 100 g.) |  |
| 4.3. | Grietinė (bato vnt. - 100 g.) |  |
| 4.4. | Kefyras (mato vnt. - 100 ml.) |  |
| 4.5. | Pienas (mato vnt. - 100 ml.) |  |
| 4.6. | Kompotas (mato vnt. - 100 ml.) |  |
| 4.7. | Sultys (mato vnt. - 100 ml.) |  |
| 4.8. | Sulčių gėrimai (mato vnt. - 100 ml.) |  |
| 4.9. | Nektarai (mato vnt. – 100 ml.) |  |
| 4.10. | Kakava – pieno kiekis ne mažiau 50 proc. nuo gėrimo išeigos (mato vnt. - 100 ml.) |  |
| 4.11. | Arbata (mato vnt. - 100 ml.) |  |
| 4.12. | Trintų uogų pagardai / padažai – ne mažiau 90 proc. uogų ir / ar vaisių nuo patiekalo išeigos (mato vnt. - 100 g.): |  |
| 4.13. | Padažai prie karštų patiekalų – miltų / krakmolo kiekis ne daugiau 5 proc. nuo patiekalo išeigos(mato vnt. - 100 g.): |  |
| 4.14. | Aliejus su žolelėmis ar pan. (mato vnt. - 100 g.): |  |

**PASTABA:**

Žaliavos procentinis kiekis apskaičiuojamas nuo neto masės.

Tiekėjas įsipareigoja kartu su valgiaraščiu perkančiajai organizacijai pateiki patiekalų / produktų kainas pagal valgiaraščiuose numatytas patiekalų / produktų išeigas. Kaina apskaičiuojama pagal užfiksuotą 100 g. / ml. ir numatyto patiekti patiekalo išeigą. Pvz., fiksuota 100 g maltos mėsos gaminių kaina – Y; pagal valgiaraštį numatoma maltinio išeiga 120 g, tai kaina apskaičiuojama – 120 g x Y/ 100 g.

1.4. [Švediško stalo (savitarnos) principu maitinimo paslaugos ir kupono kaina (jei taikoma)]

|  |  |  |  |
| --- | --- | --- | --- |
| Eil.  Nr. | **Paslaugos pavadinimas** | Kupono kaina už 1 asmenį, Eur  be PVM | Preliminarus Mokamą maitinimą gaunančių asmenų skaičius per dieną, vnt |
| 1 | 2 | 3 | 4 |
| 1. | [Kuponas už Elektroniniame kataloge Tiekėjo pasiūlyta (-os) Paslauga (-os)] | [...] | [...] |

**2. EKONOMINIO NAUDINGUMO VERTINIMO KRITERIJAI**

|  |
| --- |
| **Ekonominio naudingumo vertinimo kriterijai** |
| [įrašomi ekonominio naudingumo kriterijai, už kuriuos Tiekėjas gavo balų] |
| [...] |

**3. ATSISKAITYMO BŪDAS**

|  |
| --- |
| **Atsiskaitymo už Paslaugas būdas** |
| [tiekėjo nurodytas atsiskaitymo būdas] |
| [...] |

**4. MAISTO GAMINIMAS IR PRISTATYMAS**

|  |
| --- |
| **Paslaugų pristatymo vieta *(jeigu taikoma)*** |
| [Maistas gaminamas užsakovo patalpose]  [Maistas gaminamas užsakovo patalpose ir pristatomas į užsakovo padalinį/ius]  [Pagamintas maistas pristatomas užsakovui (užsakovas neturi virtuvės)] |
| [Turto (patalpų) nuomos kaina: ............................. Eur be PVM/mėn.] |
| [Įrangos nuomos kaina: ............................. Eur be PVM/mėn.] |

**5. KITOS UŽSAKYMO SĄLYGOS**

|  |  |
| --- | --- |
| Ar reikalingas vaikų maitinimo organizavimas švediško stalo (savitarnos) principu? | [Reikalaujama / Nereikalaujama] |
| Ar reikalingas stalų dengimas? (*taikoma tik pradinėse klasėse besimokinantiems vaikams gaunantiems nemokamą maitinimą*) | [Reikalaujama / Nereikalaujama] |
| Ar reikalingas valgymo patalpos (valgyklos) ir stalų švaros palaikymas tiekėjo sąnaudomis? | [Reikalingas valgymo patalpos (valgyklos) ir stalų švaros palaikymas tiekėjo sąnaudomis / Įstaigos darbuotojai patys palaiko valgymo patalpos (valgyklos) ir stalų švarą] |
| Ar dalyvaujama Vaisių ir daržovių bei pieno ir pieno produktų vartojimo skatinimo vaikų ugdymo įstaigose programoje? | [Dalyvaujama / Nedalyvaujama] |
| Ar reikalingas užkandžių bufetas? | [Taip / Ne] |
| [Maisto priėmimo, išdalinimo, nešvarių indų ir įrankių surinkimo, plovimo bei dezinfekavimo tvarka] (maisto termosuose pristatymo atveju) | [Elektroniniame kataloge UŽSAKOVO nurodyta maisto priėmimo, išdalinimo, nešvarių indų ir įrankių surinkimo, plovimo ir dezinfekavimo tvarka] |
| [Indų ir įrankių poreikis] (maisto termosuose pristatymo atveju) | [Elektroniniame kataloge UŽSAKOVO nurodytas indų ir įrankių poreikis] |

**6. PASLAUGŲ TEIKIMO VIETA**

|  |
| --- |
| **Paslaugų teikimo (pristatymo) vieta** |
| [įrašoma Užsakovo nurodytas ugdymo įstaigos pavadinimas, adresas (-ai), padalinys (-ai) ir jame / juose besimaitinančių asmenų preliminarus skaičius (jei taikoma)] |
| [...] |

**7. PRADINĖS SUTARTIES VERTĖ. PAPILDOMAI ĮSIGYJAMŲ PASLAUGŲ VERTĖ**

1. Pradinės sutarties vertė (be PVM): [lygi maksimaliai pirkimui skirtai lėšų sumai be PVM pirkimo dokumentuose ir Pirkimo sutartyje nurodytų Paslaugų įsigijimui TIEKĖJO pasiūlyme nurodytomis kainomis be PVM]

2. TIEKĖJO subtiekėjai:

2.1. [TIEKĖJO subtiekėjai, kurių pajėgumais remiamasis vykdant Pirkimo sutartį ir siekiant atitikti kvalifikacinius reikalavimus]

2.2. [TIEKĖJO subtiekėjai, kurių pajėgumais nesiremia vykdant Pirkimo sutartį]

**PASLAUGŲ TECHNINĖ SPECIFIKACIJA**

[**Elektroniniame kataloge UŽSAKOVO pasirinkta Paslauga**]

**Pirkimo sutarties 2 priedas**

**ATASKAITOS FORMA**

**Aplinkos apsaugos kriterijų laikymosi, Tiekėjo įsigytų ir sunaudotų maisto produktų, ataskaitos forma3**

**202\_-\_\_\_\_\_\_\_\_\_ mėn.**

|  |  |  |  |  |  |
| --- | --- | --- | --- | --- | --- |
| Eil. Nr. | Produkto pavadinimas1 | Privalomas maisto (patiekalų) gaminimui ir maisto produktų tiekimui sunaudotų produktų, atitinkančių ekologinės gamybos reglamento ir/ar saugomų nuorodų ir/ar NKP ar lygiaverčių kitų ES valstybių pripažintų maisto produktų kokybės sistemų reikalavimus (kg, l, vnt), proc. | Bendras maisto (patiekalų) gaminimui ir maisto produktų tiekimui sunaudotų produktų kiekis (kg, l, vnt)2 | Maisto (patiekalų) gaminimui ir maisto produktų tiekimui sunaudotų produktų, atitinkančių ekologinės gamybos reglamento ir/ar saugomų nuorodų ir/ar NKP ar lygiaverčių kitų ES valstybių pripažintų maisto produktų kokybės sistemų reikalavimus, kiekis (kg, l, vnt)2 | Faktinė maisto gaminimui ir maisto produktų tiekimui sunaudotų produktų, atitinkančių ekologinės gamybos reglamento ir/ar saugomų nuorodų ir/ar NKP ar lygiaverčių kitų ES valstybių pripažintų maisto produktų kokybės sistemų reikalavimus, kiekis (kg, l, vnt)2 proc.  (6=5/4\*100) |
| 1 | 2 | 3 | 4 | 5 | 6 |
| 1 | **Mėsos produktai** | **-** |  |  | - |
| 2 | **Daržovės** | **-** |  |  | - |
| 3 | **Javų produktai** | **-** |  |  | - |
| 4 | **Pienas ir jo produktai** | **-** |  |  | - |
| 5. | **Kiti produktai (..........)** | **-** |  |  | - |
|  | **Bendra vertė procentais**  **(1-5 punktų)** | **Ne mažiau 30** |  |  |  |

**Ekonominio naudingumo kriterijų laikymosi, Tiekėjo įsigytų ir sunaudotų maisto produktų, ataskaitos forma**

**202\_-\_\_\_\_\_\_\_\_\_ mėn.**

|  |  |  |  |  |  |
| --- | --- | --- | --- | --- | --- |
| Eil. Nr. | Ekonominio naudingumo kriterijaus pavadinimas | Tiekėjo įsipareigojimas  **proc.** | Faktiškai visų maisto (patiekalų) gaminimui ir / ar maisto produktų tiekimui sunaudotų produktų  bendras **(kg, l, vnt) kiekis** | Faktiškai maisto (patiekalų) gaminimui ir / ar maisto produktų tiekimui sunaudotų produktų pagal keliamus ekonominio naudingumo kriterijų reikalavimus **(kg, l, vnt) kiekis** | Faktinė maisto (patiekalų) gaminimui ir/ ar maisto produktų tiekimui sunaudotų produktų, pagal keliamus ekonominio naudingumo kriterijų reikalavimus **vertė proc.** 2  (6=5/4\*100) |
| 1 | 2 | 3 | 4 | 5 | 6 |
| 1. | (T2) Maisto gamyboje ir maisto produktų tiekime naudojamos ekologiškos produkcijos ir / ar maisto produktus atitinkančius „Nacionalinės žemės ūkio ir maisto produktų kokybės sistemos“ (toliau - NKP) reikalavimus kiekis.  *Pastaba: sunaudotas produktų kiekis (kg, l, vnt.) skaičiuojamas nuo bendro patiekalams ruošti ir tiekiamų maisto produktų kiekio procentais per ataskaitinį mėnesinį laikotarpį3* |  |  |  |  |
| 2. | [ (T6) Maisto gamyboje ir tiekime naudojamų maisto produktų ženklintų simboliu „Rakto skylutė“ arba lygiaverčiu kiekis.  *Pastaba: sunaudotas produktų kiekis (kg, l, vnt.) skaičiuojamas nuo bendro patiekalams ruošti ir tiekiamų maisto produktų kiekio procentais per ataskaitinį mėnesinį laikotarpį]* |  |  |  |  |
| 3. | [ (T7) Maisto gamyboje naudojamos šviežios arba atvėsintos mėsos ir šviežios arba atvėsintos žuvies kiekis.  *Pastaba: maisto gaminimui sunaudotas šviežios arba atvėsintos mėsos ir šviežios arba atvėsintos žuvies produktų kiekis (kg, l, vnt.) skaičiuojamas nuo bendro maisto gaminimui sunaudotų mėsos ir žuvies produktų kiekio procentais per ataskaitinį]* |  |  |  |  |
| 4. | [ (T8) Maisto gamyboje naudojamas viso grūdo produkcijos kiekis.  *Pastaba: sunaudotas viso grūdo arba iš dalies viso grūdo\* produktų kiekis (kg, l, vnt.) skaičiuojamas nuo bendro viso maisto gaminimui sunaudojamų grūdinių produktų kiekio procentais per ataskaitinį laikotarpį.*  *\* viso (pilno) grūdo produktai sudaro ne mažiau kaip 20 proc. viso patiekalo gaminimui naudojamų grūdinių produktų kiekio.]* |  |  |  |  |

**Tiekėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė, pareigos, parašas)**

1 Tiekėjas pasirenka tik tuos produktus, kurie buvo naudojami gamyboje ir maisto produktų tiekime ir kurie atitiko ekologinės gamybos reglamento ir / ar saugomų nuorodų ir / ar NKP ar lygiaverčių kitų ES valstybių pripažintų maisto produktų kokybės sistemų reikalavimus.

2 UŽSAKOVO vadovui arba įgaliotam asmeniui pareikalavus, Tiekėjas privalo pateikti produktų sunaudojimo procentą įrodančius dokumentus (sąskaitos faktūros ar kitus lygiaverčius dokumentus) bei šių produktų atitikimą atitinkamiems reikalavimams patvirtinančius dokumentus, nurodytus sutarties 3.4.24 p. ir 3.4.7.2, 3.4.7.6., 3.4.7.7.,3.4.7.8. p.

3jei tiekėjas įsipareigoja tapti ekologiško viešojo maitinimo įstaiga, kaip apibrėžta 2009 m. gegužės 4 d. LR žemės ūkio ministro įsakymu Nr. 3D-309 patvirtintame maisto tvarkymo veiklos vykdytojų veiklos kontrolės ir viešojo maitinimo veiklos ekologiškumo ženklo suteikimo tvarkos apraše, jis po trijų mėnesių nuo veiklos pradžios privalo Užsakovui pateikti įrodymus, jog pateikė VšĮ Ekoagros Prašymą dėl maisto tvarkymo subjektų veiklos sertifikavimo ir viešojo maitinimo veiklos ekologiškumo ženklo suteikimo ir po keturių mėnesių nuo veiklos pradžios UŽSAKOVUI pateikti sertifikatą leidžiantį naudoti viešojo maitinimo veiklos ekologiškumo ženklą. Tiekėjas tapęs ekologiško viešojo maitinimo įstaiga Užsakovui kas ketvirtį pateikia pažymą išduotą VšĮ Ekoagros, apie konkretų praėjusio ketvirčio ekologiškumo procentą.

|  |  |  |
| --- | --- | --- |
|  |  |  |
| Užsakovas |  | Tiekėjas |
| [Pavadinimas]  Atstovaujantis asmuo |  | [Pavadinimas]  Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  |